Perbezaan Republik Dan Persekutuan

Mengenal pasti perbezaan antara Persekutuan dan Republik boleh jadi satu kerja yang sangat kompleks. Sesungguhnya ia menjadi lebih sukar untuk membezakan keduanya terutama ketika usaha kita untuk memahami perbezaan itu menghasilkan istilah serta terma lain yang lebih memeningkan kepala seperti ‘republik persekutuan’. Tetapi tidak mengapa kerana melalui penerangan secara ringkas ini anda boleh fahami dahulu perbezaan asas di antara sistem Republik dan Persekutuan.

Istilah ‘Republik’ secara tradisional ditafsirkan sebagai bermaksud kepentingan awam atau kebajikan rakyat. Sebaliknya, istilah ‘Persekutuan’ atau Federasi merujuk kepada kumpulan besar wilayah, negeri atau entiti. Kunci untuk mengenal pasti perbezaan antara kedua-dua istilah adalah dengan memahami definisi mereka. Sebenarnya, ramai berpendapat bahawa istilah itu mewakili dua konsep berasingan sepenuhnya.

Apakah Persekutuan?

Istilah ‘Persekutuan’ biasanya ditakrifkan sebagai kesatuan/gabungan atau pembentukan sekumpulan negara, wilayah atau entiti. Oleh itu, Persekutuan membentuk entiti politik, yang terdiri daripada beberapa negeri.

Amerika Syarikat adalah ilustrasi ideal istilah ini kerana ia mewakili entiti yang terdiri daripada 50 negeri. Satu ciri yang berbeza dari Persekutuan adalah bahawa terdapat pihak berkuasa pusat atau pemerintah. Kerajaan pusat ini menjalankan kawalan keseluruhan ke atas negeri-negeri.

Walaupun kawalan kerajaan pusat adalah secara menyeluruh, negeri-negeri di bawah Persekutuan masih mengekalkan kawalan atau kuasa ke atas urusan tempatan mereka sendiri.

Dalam kes Amerika Syarikat, kesemua 50 negeri telah memberikan kuasa kepada kerajaan pusat, secara rasmi dikenali sebagai Kerajaan Persekutuan, namun mereka masih mengekalkan kawalan ke atas urusan dalaman mereka, contohnya, mereka juga seperti Malaysia di mana negeri-negeri memiliki hak membentuk sistem perundangan mereka sendiri. Perbezaan nya adalah Amerika Syarikat tidak mempunyai Raja.

Kerajaan Persekutuan Malaysia pula merujuk kepada kerajaan atau kerajaan negara sebagai pihak berkuasa yang berpusat di Wilayah Persekutuan Kuala Lumpur dan eksekutif persekutuan yang berpusat di Putrajaya. Malaysia adalah sebuah persekutuan 14 negeri yang beroperasi dalam konsep raja berperlembagaan di bawah sistem parlimen Westminster dan dikategorikan sebagai demokrasi berparlimen.

Kerajaan Persekutuan Malaysia mematuhi dan dicipta oleh Perlembagaan Persekutuan Malaysia, undang-undang tertinggi di negara ini. Kerajaan persekutuan Malaysia menerapkan prinsip pengasingan kuasa dan mempunyai tiga cabang: eksekutif, perundangan dan kehakiman.

Kerajaan-kerajaan negeri dalam Malaysia juga mempunyai badan-badan eksekutif dan perundangan masing-masing. Sistem kehakiman di Malaysia adalah sistem mahkamah di persekutuan dan beroperasi secara seragam di seluruh negara.

Biasanya, pembahagian kuasa atau kuasa di antara negeri-negeri dan kerajaan persekutuan ini terkandung dalam dokumen bertulis, iaitu Perlembagaan. Perlembagaan selanjutnya mengiktiraf status bebas negeri-negeri untuk menjalankan kawalan ke atas urusan mereka sendiri.

Perlu diingat bahawa Persekutuan akan terdiri daripada kerajaan persekutuan utama atau kerajaan kebangsaan serta kerajaan negeri. Kerajaan negeri merupakan kuasa pemerintah dalam setiap negeri.

Apa itu Republik?

Seperti yang dinyatakan sebelum ini, istilah ‘Republik’ merupakan istilah dari bahasa latin, secara tradisinya merujuk kepada kepentingan awam. Oleh itu, Republik mewakili sistem yang ada kepentingan untuk kebajikan rakyat.

Sebenarnya, Republik merujuk kepada satu sistem politik atau orde di mana ketua negara bukan raja tetapi wakil yang dipilih oleh rakyat. Negara yang mempunyai presiden sebagai ketua negara atau sebaliknya, yang tidak mempunyai raja sebagai penguasa, biasanya dipanggil Republik.

Dalam hal Republik, pihak berkuasa atau kedaulatan tertinggi terletak pada rakyat. Oleh itu, rakyat, menggunakan hak mereka untuk mengundi, memilih wakil untuk menjalankan kuasa ini bagi pihak mereka. Oleh itu, kerajaan atau pihak berkuasa pusat dalam Republik terdiri daripada wakil yang dipilih.

Konsep republik telah digunakan sejak berabad lamanya dengan republik yang paling terkenal iaitu Republik Rom, yang bertahan dari 509 SM hingga 44 SM. Di dalam Republik tersebut, prinsip-prinsip seperti anuality (memegang jawatan selama satu tahun sahaja) dan collegiality (dua orang memegang jawatan ketua negara) telah dipraktikkan.

Pada zaman moden ini, ketua negara dalam sesuatu negara republik biasanya terdiri daripada seorang sahaja iaitu presiden. Tetapi terdapat juga beberapa pengecualian misalnya di Switzerland yang terdapat satu majlis yang terdiri daripada tujuh ahli yang merangkap sebagai ketua negara yang dipanggil sebagai Bundesrat. Selain itu, San Marino, jawatan ketua negara dipegang oleh dua orang.

Ramai yang mungkin berpendapat kerajaan republik adalah lebih demokratik dari kerajaan raja berperlembagaan. Namun demikian ia bergantung kepada siapa yang memegang kuasa eksekutif. Di dalam sesetengah negara monarki, raja sekadar lambang kedaulatan negara manakala perdana menteri adalah lebih berkuasa dari raja.

Monarki biasanya bertakhta seumur hidup dan kuasanya akan diberi kepada saudara atau anak, atau dipilih mengikut peraturan yang ditetapkan. Banyak negara yang berkonsepkan raja berperlembagaan adalah bersifat demokratik. Dari segi mana yang lebih demokratik, memang tiada perbezaan yang jelas antara republik dan negara raja berpelembagaan.

Disetengah-setengah negara bukan republik seperti Malaysia, Perdana Menteri mempunyai lebih kuasa eksekutif berbanding rajanya, yang berkuasa dari segi adat istiadat sahaja. Manakala, di beberapa republik pula Presidennya memerintah secara kuku besi melalui konsep autokratik seolah-olah beliau merupakan maharaja di negara tersebut. Misalnya, kerajaan di bawah pimpinan Bokassa di Republik Afrika Tengah.

Namun begitu, pada lazimnya republik adalah disamakan dengan demokrasi. Amerika Syarikat sebuah negara persekutuan dianggap sebagai simbol demokrasi. Selain itu, India juga merupakan sebuah negara republik, dianggap sebagai demokrasi terbesar di dunia, maka adakala nya sistem sedemikian seperti Amerika Syarikat dicantumkan menjadi Republik Federasi.

Apakah perbezaan antara Persekutuan dan Republik?


Punca Kejatuhan Tamadun Maya Akhirnya Diketahui!

Banyak teori telah dikaji bagi menerangkan faktor keruntuhan Tamadun Maya. Sehingga sekarang, kajian yang dilakukan bertahun-tahun tidak berjaya memberikan bukti yang muktamad untuk mengukuhkan teori-teori tersebut.Empayar Maya yang terletak di Guatemala moden adalah sebuah pusat gempar kebudayaan yang hebat di dalam pertanian, seni tembikar, penulisan, dan matematik. Mereka mencapai puncak kekuasaan pada abad ke-6 Masihi. Namun apabila mencecah tahun 900 Masihi, mereka meninggalkan kebanyakan bandar raya mereka.Selama beratus tahun pengkaji telah cuba meneroka secara tuntas bagaimana sebuah tamadun hebat ini boleh jatuh berserakan sebegitu pantas. Sebuah laporan di dalam Science, terbitan 3hb Ogos, akhirnya berjaya memberikan beberapa bukti yang mengesahkan teori yang paling ramai percayai di dalam menerangkan punca kejatuhan Tamadun Maya: Kemarau.Kunci yang menyelesaikan misteri ini akhirnya terletak di Tasik Chichancanab di Semenanjung Yucatan. Berkenaan laporan itu, para penyelidik telah memeriksa isotop oksigen dan hidrogen di dalam endapan tasik tersebut, yang mana ia terletak dekat di tengah tamadun Maya lalu  menyediakan sampel yang tepat berkenaan iklim di situ.Selain itu, Nicholas Evans, seorang pelajar penyelidikan Universiti Cambridge dan pengarang bersama artikel itu, telah menyukat komposisi isotop air yang dijumpai di dalam endapan tasik tersebut bagi mengukur secara tepatnya jumlah kadar kerpasan yang turun di penghujung Tamadun Maya.Mengikut Washington Post, menganalisa teras endapan adalah amalan kebiasaan bagi mendapatkan maklumat mengenai masa lampau. Ahli sains berupaya untuk meneliti setiap lapisan tanah dan merekod maklumat yang terkandung di dalam tanah bagi merangka garis masa keadaan masa lampau yang tepat.Selepas memeriksa sampel endapan itu, Evan bersama pasukan pengkajinya, menyimpulkan bahawa taburan hujan tahunan telah menurun sebanyak 41 hingga 54 peratus di kawasan yang mengelilingi tasik tersebut untuk selang masa yang lama iaitu secara kasarnya 400 ratus tahun, mengikut IFLScience.Laporan ini juga mendedahkan bahawa kelembapan kawasan itu telah menurun sebanyak 2 hingga 7 peratus. Kedua-dua faktor ini telah menyebabkan kesan yang merosakkan ke atas hasil pertanian tamadun ini.Disebabkan kemarau tersebut berlaku dengan kerap dalam masa beberapa ratus tahun, tamadun ini pastii tidak berupaya untuk mempunyai bekalan makanan mencukupi untuk menampung kekurangan hasil pertanian lalu menyebabkan kelembapan mereka.Walaupun artikel ini menyimpulkan beberapa persoalan yang menyelubungi Maya, beberapa persoalan besar yang belum terjawab masih kekal seperti apa yang telah membawa kepada kemarau yang dahsyat dan berpanjangan ini?Kajian sebelum ini menunjukkan bahawa pembalakan yang orang Maya lakukan mungkin boleh menyebabkan keradangan kering tersebut, mengurangkan kelembapan kawasan dan menyahstabil tanah sekitar.Evans mengatakan bahawa kemarau juga berupaya menyebabkan perubahan kepada aliran atmosfera dan pengurangan frekuensi siklon tropika.Matthew Lachinet ialah seorang professor geosains di Universiti Nevada di Las Vegas, yang mana tidak terlibat di dalam kajian, telah memberitahu Washington Post bahawa kajian ini mempunyai impak kerana ia memberikan pengetahuan mengenai bagaimana manusia boleh mengubah iklim di sekeliling mereka.“Manusia mengganggu iklim,” kata Lachinet. “Kita menjadikan lebih panas dan kesannya Amerika Tengah menjadi lebih kering. Apa yang akan terjadi pada kita adalah kemarau berganda. Jika kekeringan secara semulajadi serentak berlaku dengan kesan manusia, ia akan menggandakan kekuatan kemarau tersebut.”Walaupun dengan adanya penemuan ini, masih banyak lagi perkara yang boleh dipelajari mengenai keruntuhan Tamadun Maya.RUJUKAN:Caroline Redmond. (14 Ogos 2018). Researchers Finally Uncover What Wiped Out The Mayan Civilization. All That Interesting.https://allthatsinteresting.com/how-did-mayans-disappear


7 Pemuda Pulau Sudong Sebagai Ahli Gayong Yang Pertama

Umum
mengetahui Silat Seni Gayong merupakan seni mempertahankan diri yang sudah
wujud sejak sekian lama di Malaysia. Namun tidak ramai mengetahui liku-liku
perjalanan Silat Seni Gayong serta sejarah pengasasnya iaitu Dato’ Meor Abdul
Rahman. Lebih-lebih lagi generasi muda.

Untuk
menceritakan perihal sejarah Silat Seni Gayong tidak cukup sekadar dari sebuah
artikel pendek. Liku-liku perjalanan Pengasasnya Almarhum Dato’ Meor Abdul
Rahman sangat panjang. Begitu juga untuk mengupas Seni Silat Gayong itu
sendiri.

Untuk itu,
penulis akan menceritakan secara ringkas tentang Almarum Dato’ Meor Abdul
Rahman ketika di Singapura. Kerana apa yang penulis hendak tekankan adalah
berkenaan sejarah ahli pertama Gayong yang berasal dari Pulau Sudong Singapura.

Pada tahun
1939 Dato’ Meor berhijrah ke Singapura untuk bekerja. Beliau bekerja di Navy
Base sebagai mekanik sebelum bekerja di Gilman Barrack.

Ketika di
Gillman Barrack beliau dipilih menjadi guru Kombat (Combat Instructor) untuk
ahli-ahli Signal Corps British. Menjadikan Dato’ Meor orang Melayu pertama
sebagai jurulatih kombat untuk Signal Corps.

Pada tahun
1942 berlakunya penaklukan Jepun di Singapura, Dato’ Meor dan keluarganya diarahkan
untuk meninggalkan Singapura dan berpindah ke Pulau Sudong. Mereka menetap di
sana setelah diterima oleh penduduk tempatan.

Pulau
Sudong merupakan sebuah pulau karang yang cuma berkeluasan 209 hektar dan ada
perkampungan orang Melayu ketika itu. Kini Pulau Sudong telah dimiliki oleh
Tentera Singapura kerana pulau ini sebahagian dari perairan Singapura.

Ketika di
Pulau Sudong telah berlaku satu peristiwa penting dan bersejarah. Setelah
seminggu Dato’ Meor dan keluarga tinggal di sana, mereka telah mendapat berita
tentera Jepun akan berlabuh di Pulau Sudong. Orang kampung pulau tersebut mula
bimbang dengan kehadiran tentera Jepun.

Dato’ Meor
diberi kepercayaan untuk melindungi pulau tersebut dan beliau bersetuju namun
dengan syarat orang Pulau Sudong perlu masuk gayong.

Pada pagi
17 Februari 1942 ketika di rumah Penghulu Pulau Sudong, Dato’ Meor telah
memperlimaukan 7 orang pemuda Pulau Sudong dan secara tak langsung mereka
adalah orang terawal sebagai ahli Gayong.

Dato’ Meor
telah merancang strategi, beliau mengarahkan supaya semua wanita dan anak dara
berlindung di rumahnya yang dah dibacakan doa dan mereka bersedia menghadapi
sebarang kemungkinan.

Rumah-rumah
digeledah, dan ketika tiba di rumah Dato’ Meor alangkah terkejutnya tentera
Jepun bila melihat perempuan-perempuan dalam rumah itu betukar menjadi hodoh
dan buruk. Bertempiaran lari tentera Jepun meninggalkan Pulau Sudong.

Pada tahun
1947 Dato’ Meor dan keluarganya telah kembali ke Singapura dan dipelawa bekerja
di Malayan Secret Service. Pada 23 Disember 1947, Dato’ Meor dikurniakan Pingat
Keberanian oleh King George VI atas keberanian beliau menentang penjajahan
Jepun dan juga jasa beliau ketika menjadi jurulatih kombat untuk Signal Corps
British.

Silat Seni
Gayong telah berkembang ke sekitar Singapura hingga ke Studio Jalan Ampas.
Antara yang belajar Gayong adalah selebriti terkenal ketika itu seperti Nordin
Ahmad dan Kasma Booty. Kasma Booty merupakan wanita pertama yang diuji berjalan
atas bara api dan tangan dikelar dengan pisau

(Nota; Selain daripada rujukan di internet, artikel ni juga merujuk nasihat Cikgu Sazali Dato’ Meor Abdul Rahman dan Saudara Jiman cucu Dato’ Meor Abdul Rahman dalam satu sesi interview bersama penulis)

Artikel ialah sumbangan Masril Mat Rodi untuk The Patriots.

Sumber:

Cikgu Sazali Dato Meor Abdul Rahman,

Wisma Sendo Perak. http://onnjadi.tripod.com/biografimahaguru.html


Institusi Pendidikan Sepanjang Berdirinya Peradaban Islam

Ibnu Khaldun dalam salah sebuah bukunya yang paling popular sehingga dibaca oleh pelbagai nama popular zaman moden ini seperti Mark Zuckerberg pernah membahaskan kepentingan menuntut ilmu dalam Muqaddimah seperti mana yang tertulis yang diterjemahkan secara kasar oleh saya, “Ia diketahui bahawa mendidik anak kecil di dalam Al-Quran adalah simbolik kepada Islam itu sendiri. Umat Islam pernah dan sedang mengamalkannya di seluruh kota-kota mereka kerana telah tertanam di dalam hati mereka kepercayaan daripada Islam yang diambil daripada Al-Quran dan As-Sunnah itu sendiri.”

Institusi pendidikan dalam peradaban Islam itu sendiri bermula dengan cara tidak formal, yang melibatkan pengajaran ilmu di masjid-masjid. Namun, ia tetap melahirkan tokoh-tokoh hebat dan antaranya ialah keempat-empat Imam yang mengasaskan mazhab paling asas untuk majoriti umat Islam di seluruh dunia. Tradisi awal pendidikan dunia Islam berterusan sehingga ke hari ini dan dapat dilihat pada institusi pondok yang wujud di Nusantara.

Adapun, pada ketika abad ke-10 Masihi, setiap pelajar dari dunia Islam mengenali maktab iaitu sekolah yang dibina berdekatan dengan masjid. Maktab adalah untuk pendidikan bagi pendidikan yang lebih rendah dan untuk kebanyakan para pelajar yang muda. Mereka yang berjaya menamatkan pendidikan di maktab akan menyambung pelajaran di Madrasah yang lebih dibina dekat dengan masjid yang lebih besar. Antara contoh Madrasah yang kini sudah menjadi sebuah universiti terkenal di dunia adalah Universiti Al-Azhar (970 Masihi) di Mesir atau Universiti Al-Karaouine di Fes, Morocco (859 Masihi).

Madrasah biasanya mengajarkan selain ilmu-ilmu berkaitan dengan ajaran Islam, ia juga mengajarkan ilmu seperti sejarah, astronomi, geograi, perubatan, matematik dan banyak lagi. Pada abad ini juga, madrasah dibina di merata tempat dunia Islam terutamanya ketika dibawah pemerintah salah seorang pemerintah Seljuk yang terkenal seperti Nizam al-Mulk. Ketika sekitar 1100s begitu, kita dapat melihat 75 buah madrasah di Kaherah sahaja, 51 di Damsyik, dan 44 buah di Aleppo.

Kita boleh beranggapan bahawa madrasah ini peranannya adalah seperti universiti hari ini. Selain tempat pembelajaran, Madrasah turut menempatkan fakulti yang berbeza bagi setiap subjek yang diajarkan, bahkan terdapat tempat tinggal untuk setiap cendekiawan yang mengajar. Para pelajar pula akan memilih subjek, jurusan dan meluangkan berapa tahun untuk belajar di bawah pensyarah yang berbeza. Apabila pelajar menghabiskan pelajarannya, maka mereka akan memilik ijazah sebagai bentuk pengiktirafan kepada mereka yang sudah menghabiskan pelajaran.

Bahkan mengejutkan dalam dunia Islam ketika itu, betapa sebenarnya madrasah ini tidak sahaja dihadiri oleh kaum lelaki, malah kaum perempuan. Mereka juga merupakan tenaga pengajar di madrasah. Kalau tidak, tak akanlah seorang tokoh ilmu pada waktu seperti itu Ibn ‘Asakir yang menulis buku Tarikh Dimashq yang membahaskan tentang sejarah Damsyik itu sendiri telah berguru dengan 70 orang guru wanita!

Bukan sahaja peranan wanita ketika itu sebagai pelajar dan guru, wanita juga merupakan orang yang mengasaskan madrasah yang kini dikenali sebagai universiti pertama dalam sejarah iaitu Universiti Al-Karaouine di Fe, Morocco yang ditubuhkan oleh pedagang wanita yang kaya raya pada waktu itu yang bernama Fatima al-Fihri.

Isteri pemerintah-pemerintah muslim pada waktu itu juga berperanan besar. Sebagai contoh seperti Zubayda, isteri kepada Khalifah Harun Ar-Rashid dan juga isteri kepada Sultan Sulaiman dari Turki Uthaminyah bernama Hurrem Sultan, kedua-dua mereka telah mendana pelbagai projek madrasah, masjid, sekolah untuk pembangunan pendidikan umat Islam. Ketika pemerintahan Dinasti Ayyubi di Damsyik, betapa sebenarnya terdapat 26 buah madrasah dibangunkan oleh kaum wanita sahaja!

Dibandingkan dengan Eropah pada zaman itu, betapa seluruh dunia Islam, dari pelbagai dinasti dan empayar begitu mengangkat martabat wanita. Wanita tidak pernah diletakkan di kedudukan terpuruk dan dianggap kelas kedua bahkan peranan mereka dalam mengangkat sebuah peradaban masih mekar dalam sejarah, sebagai tanda bahawa sesungguhnya Islam tidak pernah hadir mendiskriminasikan wanita, tetapi mengangkat martabat mereka!

Sumber:

Alkhateeb, Firas (2012). Education In Islamic History. Lost Islamic History. http://lostislamichistory.com/education/


Koloni Purba Jepun Di Bumi Korea

Saya pasti ramai dalam kalangan pembaca pernah mendengar kewujudan tiga kerajaan kuno di Korea yang terdiri daripada Silla, Paekche dan Koguryo. Tapi tahukah anda, ada sebilangan ahli sejarah Jepun berpendapat bahawa sebuah koloni Jepun kuno pernah wujud di Korea? Koloni tersebut dikenali sebagai Mimana. Menurut teori tersebut, Kerajaan Paekche di Korea pernah menjalinkan hubungan diplomatik dengan Kerajaan Yamato (Jepun kuno) bagi mengukuhkan kedudukannya di selatan Korea.

Hubungan diplomatik ini adalah atas sebab Kerajaan Paekche
dan Yamato mempunyai ‘common enemy’ iaitu Kerajaan Silla. Menurut beberapa
inskripsi Paekche, Paekche pernah meluaskan kekuasaannya ke atas wilayah
jajahan Kerajaan Koguryo di utara sekitar abad keempat Masihi. Hal ini didorong
oleh keinginan kuat pemerintah Paekche untuk mengukuhkan lagi hubungan Paekche
dengan Dinasti Jin Timur di tanah besar Cina.

Pada 371 M, ibu kota Koguryo telah berjaya ditawan oleh
tentera Paekche disusuli dengan pembunuhan raja Koguryo. Insiden ini telah
menyemarakkan lagi permusuhan antara Paekche dan Silla kerana Silla merupakan
sekutu kuat bagi Koguryo di Korea. Menurut Nihon
Shoki, pihak Yamato pula berasa terancam dengan pengaruh Silla selepas
Silla berjaya meluaskan jajahannya ke atas pulau-pulau kecil di Selat Tsushima.
Selat Tsushima merupakan selat yang menghubungkan Semenanjung Korea dengan
kepulauan Jepun.

Maka, pihak Yamato telah menghantar bala tenteranya ke Korea
bagi menangani pengaruh Silla yang mampu menggugat kedaulatannya. Catatan Nihon Shoki menyatakan bahawa tentera
Yamato yang diketuai oleh Maharani Jingu telah berjaya melancarkan kempen
penaklukan ke atas selatan Korea dan seterusnya menubuhkan sebuah koloni yang
dikenali sebagai Mimana Nihon Fu. Namun
begitu, lokasi tepat koloni ini masih diperdebatkan oleh para sejarawan.
Kebanyakan daripada mereka berpendapat bahawa koloni Mimana terletak dalam
wilayah Kaya.

Teori ini telah dikemukakan oleh para sejarawan Jepun pada
awal abad ke-20 berdasarkan beberapa penemuan arkeologi, inskripsi dan
catatan-catatan kuno. Antaranya:

Pedang
tujuh-tangkai yang dipercayai sebagai hadiah oleh pihak Paekche kepada Yamato[1]

Walaubagaimanapun, kebanyakan
sejarawan Korea tidak bersetuju dengan teori tersebut. Salah seorang sejarawan
tersebut iaitu Chon Ku (1974), mengatakan bahawa beliau tidak menolak kewujudan
sebuah wilayah bernama Mimana tapi wilayah tersebut hanya pernah diurus tadbir
oleh Kerajaan Paekche. Beliau turut menambah pihak Yamato kemudiannya
merekodkan wilayah tersebut sebagai koloni milik Yamato dalam Nihon Shoki.

Grayson (1977:66) pula berpendapat
bahawa campur tangan oleh penduduk Jepun di selatan Korea kuno hanya terhad
pada kegiatan pelanunan berskala kecil sepertimana kegiatan pelanunan yang
pernah dijalankan oleh puak gasar Viking di Eropah (Zaman Kegelapan).
Bertentangan dengan teori Mimana, Grayson menambah bahawa arus penjajahan
sebaliknya dibawa dari Semenanjung Korea ke kepulauan Jepun.

Okuda (1976) berpendapat bahawa
Mimana hanya berperanan sebagai fasiliti pertemuan antara wakil-wakil Kerajaan
Paekche, Silla dan Yamato bagi berinteraksi antara satu sama lain. Kiranya
Mimana hanyalah seperti ibu pejabat PBB yang bertempat di New York sebagai
tempat pertemuan antara semua wakil negara terlibat.

Disebabkan ini, teori Mimana pernah beberapa kali menjadi punca ketegangan antara Korea dan Jepun. Semasa awal abad ke-20, pihak Jepun pernah menggunakan teori ini bagi menjustifikasikan penjajahannya ke atas Semenanjung Korea. Pada tahun 1982 pula penduduk Korea Selatan tidak berpuas hati dengan kerajaan Jepun ekoran isu buku teks sejarah Jepun ada mengentengahkan teori Mimana. Ianya tidak berakhir di situ, kontroversi buku teks ini kembali hangat pada April 2001 apabila Kerajaan Jepun meluluskan buku teks sejarah yang telah dirombak semula oleh Lembaga Rombakan Buku Sejarah Jepun. Buku ini juga memasukkan semula teori penjajahan oleh Kerajaan Yamato ke atas Mimana.

Setelah kontroversi ini berlanjutan terlalu lama, tampil beberapa pihak pengkaji sejarah yang mahu memurnikan sejarah kuno tersebut. Pada tahun 2010, sebuah pasukan pengkaji sejarah yang terdiri daripada sejarawan dari kedua-dua negara tersebut telah ditubuhkan bagi menyelesaikan isu teori Mimana. Pasukan ini turut ditaja oleh pihak kerajaan dari kedua-dua belah negara tersebut. Akhirnya, pasukan tersebut bersepakat bahawa koloni Jepun tidak pernah wujud di selatan Korea kuno, tetapi mereka tidak menafikan adanya campur tangan dalam bentuk ketenteraan oleh pihak Yamato di rantau tersebut.

RUJUKAN:

[1] Hendry,
K. (2006). Chiljido.jpg. photograph, Seoul. Retrieved from https://www.flickr.com/photos/hendry/189880424/

[2]
This Wikipedia and Wikimedia Commons image is from the user Chris 73 and is freely available at
//commons.wikimedia.org/wiki/File:Three_Kingdoms_of_Korea_Map.png under
the creative commons cc-by-sa 3.0 license.

[3] Yukiko Ishikawa and Masahiko Takekoshi, “History
gap still hard to bridge”, Yomiuri Shimbun, 25 March 2010.

[4] Chong-Sik Lee, Japan and Korea: The Political Dimension
(Stanford, California: Hoover Institution Press, 1985), 143. 147–152.

[5] Lee Won-deog, “A Normal State Without Remorse: The
Textbook Controversy and Korea-Japan Relations”, East Asian Review,
Autumn 2001, 24

[6] Brown, D. M. (1993). The Cambridge history of
Japan. Cambridge, England: Cambridge University Press.

[7] Barnes, G. L. (2001). State Formation In Korea
Historical and Archeological Perspectives. Curzon Press.


Bagaimana Setiap Wabak Mendapat Namanya?

Nama satu-satu penyakit diambil dari banyak faktor. Ada yang daripada nama pesakit, daripada nama tokoh perubatan yang menemui penyakit itu, daripada tempat mula penyakit itu dikesan atau daripada keadaan atau simptom spesifik penyakit itu.

Kebanyakan penyakit berjangkit yang diberi nama daripada nama tempat penyakit itu bermula atau kes pertama dikesan. Tapi ada juga kes tempat penyakit itu bermula di tempat lain tapi diberi nama tempat lain.

Sebagai contoh, penyakit Ebola atau Dem4m Berd4rah Ebola yang diambil nama dari sebuah sungai di Republik Demokratik Congo. Kes pertama dikesan pada tahun 1976 di sebuah kampung bernama Yambuku. Penularan wab4k kedua dikesan pada tahun sama di Sudan Selatan. Akan tetapi, ada pendapat yang menyatakan penyakit ini telah ada lebih awal namun tidak direkod.

Contoh lain ialah Virus Nipah yang diambil daripada nama sebuah kampung di Negeri Sembilan pada tahun 1999. Akan tetapi, kes Nipah Virus bermula di Ipoh pada hujung tahun 1998. Berlaku sedikit kekeliruan semasa awal wab4k ini menular. Disebabkan simptom dan gejala yang sama, penyakit yang menular disangka penyakit bawaan nyamuk iaitu Japanese encephalitis (JE).

Ini juga berdasarkan pengesahan hasil ujian di WHO Collaborating Center for Tropical Disease di University of Nagasaki dan Unit Penyelidikan Arbovirus di Universiti Malaya. Namun selepas virus ini dikesan dan ujian autopsi dijalankan semula, 9 dari 15 kem4tian di Ipoh disahkan dij4ngkiti virus ini (Lai-Meng Looi, Kaw-Bing Chua ,2007).

Pada tahun 2006, satu kes jangkitan Melaka Virus. Pesakit mengalami demam dan masalah pernafasan akut. Hanya satu kes ini sahaja dikesan berjangkit terhadap manusia. Melaka virus daripada keluarga Reovirus atau Respiratory Enteric Orphan viruses.

Reovirus telah dikesan sejak tahun 1950 namun tidak berkait dengan apa jenis penyakit. Selepas siasatan kes Melaka Virus, pesakit ini dikesan mempunyai kontak dengan kelawar seminggu sebelum dia mengalami simptom (CSIRO Australia, 2007).

Ketua Menteri Melaka antara yang membantah nama Melaka sebagai nama virus ini (Marsha Tan, 2007).

Antara Reovirus lain di Malaysia ialah Kampar virus(2006), dan Pulau Virus (1999). Dalam kes Kampar Virus pula, jangkitan virus ini dikesan boleh menjangk1ti melalui manusia ke manusia. Kes pertama pada ogos 2006 apabila seorang lelaki berumur 54 tahun mengalami batuk, sakit tekak dan sakit kepala. Kes kedua ialah doktor yang merawat kes indek dan kes ketiga ialah isteri kepada kes indek. Kemungkinan besar punca jangkitan kes indek adalah daripada kelawar (Chua at el,2008). Sejak 1968, ada 9 gen dari keluarga Orthoreoviruses.

Kes Spanish Flu 1918 paling kasihan. Nama ini digunakan berdasarkan ramai orang percaya penyakit ini bermula dari Sepanyol. Di Sepanyol pula, mereka percaya penyakit ini bermula dari Perancis dan memanggil penyakit ini dengan nama “French Flu”. Berdasarkan rekod, kes pertama dikesan di sebuah markas tent3ra di Kansas pada 11 Mac 1918 (Evan Andrews, 2020).

Lain pula yang jadi di Amerika pada tahun 1993, satu penyakit misteri dikesan di empat negeri iaitu Arizona, New Mexico, Colorado dan Utah. Penyakit misteri ini diberi nama virus Muerto Canyon, nama sebuah tempat di Arizona. Disebabkan tentangan masyarakat Navajo Indian, nama itu kemudian ditukar kepada virus Sin Nombre (SNV) yang bermaksud “tak bernama” dalam bahasa spanish. Selepas sesi ujian, barulah punca penyakit ini dikesan iaitu Hantavirus (dinamakan sempena nama sebuah sungai di Korea Selatan di mana tempat kes awal dikesan pada tahun 1976). Jadi penyakit misteri ini bukanlah penyakit baru tetapi gen virus dari keluarga Hantaviridae.

Disebabkan banyaknya percanggahan maklumat tentang tempat penyakit itu bermula, mengundang sterotaip buruk terhadap sesuatu tempat, maka praktis ini dihentikan. Maka wujudlah penyakit seperti SARS (Sev3re acute respiratory syndr0me), CRE (carbapenem-resistant Enterobacteriaceae), HFMD (Hand-foot-and-mouth dise4se/ penyakit kaki tangan dan mulut) dan juga COVID-19.

Pada tahun 2015, WHO mengeluarkan satu SOP untuk bagi nama penyakit baru. Mesti ada terma asas penyakit tu sebagai contoh simptom klinikal atau pathologikal yang tidak berubah bila maklumat lanjut tentang penyakit baru tu ditemui. Mengandungi terma deskripsi spesifik, contohnya ketervkan atau musim penyakit itu menyerang. Mengandungi nama pathogen yang menyebabkan penyakit seperti coronavirus. Ada tahun penyakit ditemui dan karakter alphanumeric seperti alpha, beta, I, ii, iii.

Tak boleh letak nama tempat, tak boleh letak nama orang, tak boleh letak nama binatang dan tak boleh letak perkataan yang menakvtkan.

Tak pasti SOP ni terpakai untuk semua jenis penyakit baru atau penyakit berjangkit baru saja. Sebab meletakkan nama seseorang doktor yang menemui sesuatu penyakit baru bagaikan penghormatan. Tapi pada contoh yang diletakkan dalam SOP tu ialah Creutzfeldt-Jakob dsease (CJD) dan Chagas dlsease, keduanya diambil dari nama doktor.

Apa agaknya nama COVID-19 kalau tak ikut SOP ni?

RUJUKAN:


Change (2008): Drama Realiti Politik Dari Jepun

Tengok ramai duk mention Husna, teringin den melihat ada penerbit TV tempatan yang berani menongkah arus perubahan. Takkan asyik nak menghidang cerita pasal perampas lelaki orang, pemain kayu tiga, cinta empat segi, kahwin paksa rela, suamiku playboy, mertuaku datuk.

Alang-alang dah masuk ke era Malaysia Baharu, mungkin boleh cuba menghasilkan drama tanah air bertema politik yang pertama pula, contohnya seperti drama “Change” yang ditayangkan di Fuji TV Jepun pada tahun 2008, setahun sebelum kerajaan Liberal Democratic Party yang memerintah Jepun selama 54 tahun tumbang dalam pilihanraya 2009.

Change dibintangi oleh abam Takuya Kimura yang memegang watak sebagai Keita Asakura, perdana menteri Jepun termuda dalam sejarah (fiksyen). Dalam plot cerita ini, Asakura asalnya seorang guru sekolah, tapi secara kebetulan telah dipilih sebagai PM.

Sebenarnya pemilihan Asakura dirancang oleh Shoichi Kanbayashi, “godfather” dalam Parti Seiyu. Kanbayashi cuma nak jadikan Asakura sebagai bidak catur dan kambing hitam: mula-mula guna dia untuk meraih sokongan orang muda dan perbaiki imej parti, seterusnya guna skandal untuk mengusir dia dari jawatan PM. Maka selepas itu bolehlah Kanbayashi mengambil alih.

Jadi tema yang cuba ditonjolkan oleh drama ini ialah jurang antara idea (idealisme) dan realiti (realisme) politik. Asakura seorang yang suci murni, jujur dan berintegriti, tapi kualiti moral dia ini tidak membantunya bertahan lama dalam dunia politik. Akibat stres dan tekanan, Asakura akhirnya meletak jawatan sebagai PM.

Secara ideal, orang anggap politik sekadar nak melaksana janji kepada rakyat dan berkhidmat untuk rakyat. Asakura pun berfikir begitu. Tapi secara realiti, politik adalah lebih daripada itu. ‘Real politics’ ialah ‘balance of interest’: bagaimana kita nak menguruskan pertembungan kepentingan antara segmen-segmen berbeza dalam masyarakat.

Untuk memastikan kepentingan semua terjaga, kena tahu seni imbangan kuasa (‘balance of power’) antara pihak-pihak berkepentingan. Tapi malangnya seni politik ini tak dapat dipelajari dalam buku-buku falsafah Jean-Paul Sartre, Edward Said, Jurgen Habermas mahupun Muhammad Asad. Jadi golongan bijak pandai, intelektual dan “theoretician” tak semestinya sesuai untuk berpolitik, malah mereka selalu tergolong sebagai ahli politik yang paling gagal.

Dalam satu episod, Asakura nak memberhentikan amalan menghidangkan teh dalam mesyuarat pejabat PM. Sebabnya Asakura perasan selalunya orang tak minum teh tu, membazir. Idea bagus, nak jimat duit rakyat. Tapi masa dia buat keputusan, dia tak terfikir bahawa tindakannya akan menjejaskan periuk nasi betapa ramai pembekal teh. Betapa banyak kajian tentang impak dan pelan pelaksanaan yang harus dibuat. Betapa ramai stakeholder yang harus consult. Betapa banyak Plan B Plan C dan “damage control” yang harus dirancang.

Melontarkan idea memang syok. Melaungkan slogan memang murah. Tapi dengan tiadanya pengalaman dan wisdom berpolitik, tanpa adanya perancangan yang teliti, akhirnya niat murni Asakura hanya menimbulkan kemarahan orang ramai dan dia failed miserably dalam karier politiknya.

Itu sebabnya tak kira rakyat atau ahli politik, perlu ada expectation yang realistik pasal politik. Itu yang Otto von Bismarck maksudkan dengan ungkapan “politics is the art of the possible, the attainable, and the next best”. Politik adalah tentang apa yang kita boleh dan mampu capai, bukan apa yang kita hendak capai dan bermimpi untuk capai.

Cerita panjang lagi kang jadi spoiler pulak. Cuma tu lah, kalau kita buat drama seperti ini mungkin rakyat kita akan lebih educated dan matang tentang hal-hal politik. Malaysia dah baharu, takkan kita harus dibelenggui oleh hiburan KRT bawang kunyit halia sengkuang lagi kan?


Kenapa Geisha Bukan Pelacur?

Jepun membangunkan sebuah budaya yang penuh dengan darjat sosial. Darjat ini tidak terhad pada keluarga monarki atau barisan ketenteraan semata-mata.

Malah dalam kalangan masyarakat pun, ada kumpulan berdarjat secara tersendiri. Salah satu kumpulan tersebut adalah geisha, iaitu golongan penghibur wanita.

Selepas Perang Dunia Kedua, pihak Jepun mengorak langkah ke arah pembinaan semula dari segi infrastruktur dan diplomasi.

Hubungan akrab antara Jepun bersama dunia membuatkan budaya negara ini pantas berkembang.

Dan rata-ratanya ingin mengenali budaya Jepun, selepas mengisi semula kelompangan hitam yang menghakis kerana peperangan.

Jalinan hubungan menghala kepada perkongsian budaya. Dan dari sini, timbul prasangka yang berputik daripada kekeliruan.

Prasangka ini dihamburkan terhadap geisha, yang dipandang sebagai pelacur Jepun. Status “penghibur” lantas disalah erti, bertambah rumit lagi apabila Jepun mula terjun dalam bidang lucah yang mencemari imej geisha.

Naratif dan Kategori Geisha

Kekeliruan ini berpunca daripada percampuran dalam kalangan geisha, oiran, dan tayu.

Tiga kumpulan ini pula mempunyai satu persamaan ketara dengan pelacur. Semua mengenakan pakaian kimono (Gallagher, 2003).

Konteksnya lebih kurang sama dengan bayangan sebegini: ulama, ustaz dan penzina mengenakan jubah dan serban. Hanya kerana wujud anasir ketiga, terjejas habis imej kumpulan pertama dan kedua padahal mereka bukanlah seperti mana orang ketiga.

Jelas di sini yang “geisha bukan pelacur”. Maka tiba masa untuk jadi keliru kerana ada geisha yang melacur. Ini penjelasannya. Dalam kumpulan geisha, ada kategori-kategori tersendiri (Ohnuki-Tierney, 2002):

Pekerjaan sebenar geisha tertumpu pada persembahan seni seperti nyanyian lagu atau tarian.

Ada dalam kalangan geisha meluaskan khidmat seni dengan kepetahan bercakap.

Keberadaan seorang perempuan yang bersolek bersama seorang (atau para) lelaki berharta sememangnya cenderung ke arah maksiat.

Jadi faktor inilah yang menyebabkan seorang machi menjadi yujo atau kuruwa… sampailah tahun 1956, apabila kerajaan Jepun mengharamkan pelacuran.

Pemodenan dan Pencemaran Darjat Geisha

Sebelum tahun 1751, geisha sebenarnya adalah pekerjaan untuk lelaki. Sepanjang masa ini, Jepun sentiasa bergelumangan dengan konflik perang.

Ramai dalam kalangan gadis akan berkhidmat sebagai pelayan (saburuko) yang melibatkan perkhidmatan syahwat-untuk-duit.

Proses pemurnian (normalisasi) menyebabkan ramai anak gadis kemudian menjadi geisha sahaja (bukan lagi saburuko).

Komuniti geisha terancam teruk apabila Jepun menyertai Perang Dunia Kedua. Kerajaan menyerap semua geisha masuk dalam industri kilang.

Dan ramai dalam kalangan wanita enggan kembali menjadi geisha selepas peperangan. Kerana mereka lebih selesa bekerja.

Sini semua boleh faham sebenarnya wanita menjadi geisha kerana tiada pilihan. Apabila diberi hak bekerja, rata-ratanya lebih suka memakan gaji.

Cuma sekarang, timbul satu masalah besar. Apabila geisha sebenar menyumbang bakti pada ekonomi negara, Jepun mempunyai kelompangan besar.

Status geisha terlalu bersejarah untuk dilupakan begitu sahaja. Kelompangan ini kemudian diisi perempuan jalanan, yang menyajikan tubuh mereka kepada anggota-anggota tentera Amerika Syarikat di Jepun (Dalby, 2000).

Anggota-anggota ini pulang ke tanah air membawa cerita bukan-bukan pasal geisha.

Istilahnya mudah: riuh sekampung cakap makan daging wagyu. Padahal tidak sedar mereka dapat daging tepi jalan yang berkali-kali kena gilis. Silap-silap ada daging yang berkuman.

RUJUKAN:

Dalby, L. (2000). Geisha. Vintage Random House.

Gallagher, J. (2003). Geisha: A Unique World of Tradition, Elegance and Arts. PRC Publishing. Halaman 135.

Ohnuki-Tierney, E. (2002). Kamikaze, Cherry Blossoms, and Nationalisms: The Militarization of Aesthetics in Japanese History. University of Chicago Press. Halaman 347.


Bebalisme Dan Kepandiran Di Kalangan Masyarakat Membangun

Prof Syed Hussien Alatas di dalam bukunya bertajuk Intelektual Masyarakat Membangun telah menghuraikan secara lanjut tentang idea Bebalisme dan Kepandiran Di Kalangan Masyarakat Membangun. Buku ini dikaji dan ditulis oleh beliau kerana beliau memerhatikan masyarakat pada zaman tersebut bermasalah untuk berkembang  yang menyebabkan ketinggalan dari segi politik, ekonomi, kehidupan, sosial dan kehidupan.

Baginya walaupun adanya kaum intelektual pada zaman tersebut yang memiliki pendidikan tinggi malah ada yang mendapat pendidikan barat… tetapi kegagalan untuk menjadi intelek dan kritis menyebabkan kemunduran. Ada pendidikan tetapi bebal dan pandir.

Apa itu Bebalisme? Menurutnya arwah telah merumuskan bahawa bebalisme bukan suatu ideologi, sistem kepercayaan, kebudayaan atau falsafah melainkan sikap berfikir yang lesu, tidak berfikir, tidak terpengaruh dengan logik, lekas percaya, tidak ilmiah, kadangkala kasar, acuh tidak acuh, tidak berdaya cipta dan tidak ada tujuan akhir. Sebagai parasit, bebalisme menyatukan diri di dalam pelbagai kelompok.

Sebagai contoh, orang yang ada ciri-ciri bebalisme tidak menghargai keterangan logis dan empiris atau pemikiran rasional sebaliknya lebih mempercayai hal yang luar batas. Rasa mudah percaya menyebabkan satu kelompok menyebarkan berita tanpa ada keterangan logik, penyelidikan empiris dan pemikiran rasional. Maka Bebalisme akhirnya akan menyebabkan orang berpendidikan buta terhadap pemikiran akhirnya melahirkan masyarakat pandir.

Ciri-ciri orang Pandir yang digariskan oleh arwah pertama tidak mampu mengenali permasalahan. Kedua jika diberitahu masalah tidak mampu menyelesaikannya, ketiga tidak mampu mempelajari apa yang diperlukan. Keempat tidak mempelajari seni belajar dan kelima paling syok tidak mengaku kepandirannya. Ini menyebabkan pentadbir yang berpendidikan selalunya akan membuat keputusan atau berfikir tidak di luar kotak, kritis atau tidak tahu apa yang patut dibuatnya dan mengikut sahaja.

Menurut Richard dan Linda ( 2002 ) faktor yang menyebabkan manusia gagal berfikir secara kritis adalah Hipokrasi, sombong, berat sebelah, malas berfikir, kesetiaan buta, sentimen peribadi, tidak mengendahkan kebenaran, keras kepala, egosentrik dan sosiosentrik dan konformiti. Sifat-sifat sombong, malas berfikir, keras kepala, kesetiaan buta menyebabkan masyarakat mudah terpedaya dengan fakta, maklumat atau idea yang tidak mempunyai autoriti ( Mohd Azhar Abdul Hamid et Al ).

Umumnya pemikiran kritis dan intelek mempunyai sifat-sifat berikut iaitu bersifat kebenaran, kejujuran, tanpa kepentingan langsung, kekuatan hujah, rasional dan objektif. Terlalu banyak contoh bebalisme dan kepandiran yang diberikan. Boleh baca selanjutnya di

Sumber:

Intelektual Masyarakat Membangun. Syed Hussien Alatas. DPB. 1989.

Menyemai Budaya Fikiran Kritis Di Kalangan Masyarakat Malaysia. Mohd Azhar Abdul Hamid et al. Isu-isu Sosial. Penerbit UTM.


Perlukah Anda Membersihkan Segala Barangan Runcit Anda di Musim Wabak Ini?

Donald Schaffner adalah ahli mikrobiologi dan pakar mengenai keselamatan makanan dari Universiti Rutgers. Artikel ini merupakan jawapan daripada beliau dalam menjawab persoalan yang berkaitan.

Sehingga kini masih tiada bukti bahawa COVID-19 boleh tersebar melalui makanan. Risiko terbesar apabila membabitkan COVID-19 dan barangan runcit adalah ketika sedang berada di sekitar orang lain semasa membeli-belah di pasaraya.

Patutkah kita menyimpan bahan makanan di garaj atau luar rumah selama 3 hari?

Ini tidak masuk akal. Adakah anda benar-benar akan membiarkan susu anda, ais krim anda, daging mentah anda di luar selama tiga hari?

Ini mempunyai kesan terhadap kebersihan makanan yang lebih penting. Perlakuan ini mengundang kepada kemudaratan, atau paling kurang makanan tersebut akan menjadi rosak.

Amatlah sedikit betulnya dalam nasihat ini, kerana kita tahu bahawa virus itu perlahan-lahan tidak aktif pada suhu bilik, dengan separuh hayat kira-kira lapan jam.

Tetapi jika nasihat ini menganggap bahawa semua barang runcit tercemar, dan hanya menyentuh barang runcit akan membuat anda sakit, ini  semuanya tidak benar.

Adakah saya benar-benar perlu membasmi semua kotak & bag sendiri sebelum dibawak masuk?

Saya fikir ini juga nasihat yang tidak masuk akal saintifik. Sekiranya anda prihatin terhadap luar pakej makanan yang tercemar, saya mencadangkan agar anda membasuh tangan anda atau membersihkan tangan anda sebelum anda duduk untuk makan apa-apa makanan yang mungkin diambil dari bekas itu.

Malah, mencuci tangan sebelum makan adalah amalan terbaik walaupun kita tidak berada dalam pandemik!

Membasuh terus makanan mentah dengan sabun? Sabun sepatutnya tidak digunakan untuk membasuh makanan.

Sabun tidak direka untuk membasmi makanan. Sabun boleh menyebabkan rasa mual, muntah dan cirit-birit jika tertelan.

Sebaliknya, cadangan semasa oleh ahli sains, termasuk FDA, mengatakan untuk mencuci buah-buahan segar dan sayur-sayuran dengan air sejuk.

Adakah guna semula bag boleh berisiko?

Ramai orang menggunakan guna semula bag sebagai pilihan yang bertanggungjawab. Kami melakukan ini dalam keluarga saya juga.

Ia adalah amalan terbaik (walaupun sebelum zaman pandemik) untuk mencuci beg yang boleh digunakan semula secara tetap.

Walaupun secara teorinya mungkin beg yang boleh diguna semula boleh mendapat kuman, termasuk virus korona semasa di kedai runcit.

Namun ancaman terbesar yang dihadapi mana-mana orang sekalipun adalah orang lain di kedai yang mempunyai COVID-19. Saya akan mencadangkan agar anda menyimpan beg runcit anda di dalam kereta, jadi anda senang untuk menggunakannya apabila anda pergi membeli-belah.

Jika anda bimbang bahawa beg anda mungkin mempunyai virus korona, anda boleh mencuci mereka.

Anda juga harus membasuh tangan anda selepas anda selesai meletakkan semua barangan runcit anda. Ini juga nasihat yang baik walaupun sebelum pandemik.

Apa yang boleh saya lakukan untuk mengurangkan risiko apabila membeli-belah runcit?

Banyak kedai runcit menawarkan sanitizer tangan di pintu masuk, dan menawarkan khidmat untuk membasuh kitar semula barangan runcit.

Kedua-dua idea hebat, dan pelanggan harus mengambil kesempatan ini jika tersedia.

Nasihat saya yang lain adalah untuk membuat senarai, dan mengetahui apa yang anda mahu, dan bergerak dengan pantas dan cekap melalui kedai, memilih item dalam senarai anda sahaja.

Amalkan jarak sosial yang sesuai, cuba yang terbaik untuk menjauhkan diri sejauh 6 kaki (1.8 meter) daripada pembeli lain.

Sekiranya terdapat sanitizer yang tersedia, saya juga menggunakannya semasa saya keluar dari kedai, dan kemudian saya akan menggunakannya semula di rumah sebaik sahaja saya selesai meletakkan semua barangan runcit saya dan mengembalikan beg membeli-belah saya ke kereta.

RUJUKAN:


Lubna: Wanita Muslim Dari Seorang Hamba Kepada Penasihat Raja

Lubna merupakan satu contoh yang baik untuk menampilkan seorang wanita yang berupaya membina namanya sendirian. Jika anda tidak pernah mendengar tentang beliau, mari luangkan masa sejenak untuk menambahkan lagi pengetahuan. Lubna merupakan seorang wanita kurun ke-10 yang kompeten dalam pelbagai lapangan. Beliau berkhidmat di istana diraja Andalusia pada zaman pemerintahan Dinasti Umayyah. Lubna adalah seorang penyair, pustakawati, ahli matematik dan juga setiausaha istana.Walaupun ahli intelek wanita yang memegang kedudukan di istana diraja bukanlah suatu perkara yang aneh pada zaman Umayyah di Andalusia, akan tetapi ia juga bukanlah perkara kebiasaan. Lubna bukanlah satu-satunya wanita yang berkhidmat di istana sultan, akan tetapi beliau tergolong dalam kumpulan yang kecil itu.Dalam erti kata lain, beliau merupakan seorang wanita yang berperibadi kuat dan mampu berdikari dengan keluasan pengalaman yang setara dengan mana-mana ahli politi atau pentadbir yang kita kenali pada hari ini. Jika beliau hidup di zaman moden, mungkin beliau berupaya melakukan sebarang pekerjaan.Lubna hidup pada kurun ke-10 Masehi dan meninggal dunia pada tahun 984 Masehi. Beliau merupakan setiausaha istana peribadi Sultan Abd al-Rahman III dan puteranya. Beliau dilahirkan sebagai hamba perempuan yang berbangsa Sepanyol. Namun, beliau berupaya meningkat tangga prestij dan hidup di istana diraja Andalusia.Memandangkan beliau tidak memiliki latar belakang kerabat diraja mahupun bangsawan, kedudukannya sebagai setiausaha peribadi sultan mengisyaratkan betapa tingginya kepercayaan dan penghormatan yang diberikan kepadanya. Beliau juga digalaskan tanggungjawab untuk menyelia perpustakaan diraja. Sebahagian sejarahwan menyebutkan bahawa beliau adalah pakar perolehan, dengan menguruskan lebih 500 000 buah buku di perpustakaan berkenaan. Beliau turut dilaporkan pernah mengembara ke seluruh Timur Tengah demi mendapatkan buku untuk ditambahkan ke dalam koleksi perpustakaannya. Antara lokasi yang pernah dikunjunginya adalah Kaherah, Damsyik dan Baghdad. Lubna merupakan salah seorang pengembara solo wanita yang pertama. Lebih daripada itu, perpustakaan yang diselia olehnya itu merupakan salah satu perpustakaan paling penting dan masyhur di zaman itu.Menggalaskan tugas berkenaan di bahu seorang wanita menjadi bukti betapa besarnya kepercayaan yang diletakkan terhadap Lubna. Hal ini juga boleh menjadi hujah balas terhadap dakwaan yang mengatakan bahawa wanita Islam tidak diberikan penghormatan yang selayaknya sepanjang sejarah.

Sebagai seorang jurutulis, Lubna sempat menambahkan beberapa buah karya untuk dimasukkan ke dalam koleksi perpustakaan diraja Cordoba. Selain menyalin manuskrip, beliau turut menterjemahkan sejumlah teks sejarah Yunani yang amat penting, yang kalau bukan kerana sumbangannya itu, berkemungkinan ia hilang ditelan zaman.Terdapat kisah yang menceritakan bagaimana beliau meluangkan masa di jalan-jalan di bandar Cordoba untuk mengajarkan kanak-kanak tentang persamaan matematik. Tidak dapat diragukan lagi bahawa beliau merupakan seorang guru yang sangat hebat dan berpengaruh memandangkan kanak-kanak yang diajarnya itu seringkali kembali bertemu dengannya untuk menuntut lebih banyak ilmu.Lubna adalah seorang wanita yang amat unik kerana beliau mencapai kedudukan yang sangat tinggi walau berasal-usul daripada latar belakang sebagai seorang hamba. Beliau sesuai dijadikan sebagai ikon inspirasi buat Muslimah masa kini.RUJUKAN:Mvslim. (2 Julai 2017). This Muslim Woman was Born a Spanish Slave, Then Became a Royal Advisor. https://mvslim.com/muslim-woman-born-spanish-slave-became-royal-advisor/


300, 000 Artifak Ditemui: Bukti Melayu Bukan Pemalas

Bukan sekali dua mitos Melayu pemalas dijaja kepada khalayak kononnya untuk memotivasikan orang Melayu meniru sikap rajin bangsa-bangsa lain di dunia. Tetapi bukan sekali dua juga mitos ini dimusnahkan pelbagai pihak  hinggalah beberapa rakan penulis The Patriots. Dan untuk memastikan mitos ini benar-benar mati, ada satu kisah menarik yang dikongsikan Profesor John Miksic dari Universiti Kebangsaan Singapura (NUS) berkenaan sumbangan orang Melayu terhadap pembangunan Singapura.

Menerusi
buku bertajuk ‘Singapore – The Silk Road of the Sea, 1300-1800’, ia berkisar
tentang kajian dan penyelidikan yang dibuat Prof Miksic terhadap 300,000
artifak dan kaitannya dengan masyarakat Melayu. Bila menyelusuri sejarah lama
Singapura, masih ada yang berpandangan ia merupakan sebuah perkampungan nelayan
yang mundur dan hanya mendapat kemajuan selepas diduduki British oleh Stamford
Raffles pada awal abad ke-19. Tetapi menerusi kajian ini, terdapat pelbagai
bidang yang berkaitan dengan masyarakat Melayu yang tidak diketahui umum.

Kebanyakan
artifak yang ditemui menceritakan sejarah perdagangan maritim negara itu dari
abad ke-14 hinggalah abad ke-19. Dalam temubualnya bersama Berita Mediacorp,
Prof Miksic berkata, “Jadi mereka membuat gerabak sendiri, mereka juga membuat
barang-barang dari logam, mereka mengolah tembaga untuk membuat kail untuk
tangkap ikan, mereka juga membuat barang-barang dari besi, mereka juga membawa
barang-barang seperti keris, tombak dan senjata tajam yang lain.”

Kebanyakan
artifak ini ditemui di 10 lokasi yang berbeza membabitkan ekspedisi ekskavasi
yang dijalankan beliau dalam tempoh 20 tahun. Antara penemuan menarik yang
menarik minat Prof Miksic ialah serpihan tembikar, logam dan batu-batu lama
seperti yang dinyatakan di bawah.

Artifak-artifak
ini membuktikan masyarakat Melayu bukanlah pemalas seperti yang dimomokkan
sesetengah pihak bahkan merupakan pembina kota dan tamadun. Tambahnya lagi, “Orang
Melayu memang dari dulu sudah terkenal sebagai orang awal yang membuat kota,
yang mendirikan bandar menjadikan satu sistem perhitungan untuk perdagangan. Orang-orang
Portugis yang pertama datang ke Brunei, mereka hairan melihat sistem yang
dipakai akauntan di Brunei untuk menghitung perdagangan. Jadi mereka
(orang-orang Melayu) sudah mempunyai kemahiran.”

Bila
ditanya kepentingan mengenali sejarah Singapura pada abad ke-14, Prof Miksic
menambah, “Ini merupakan satu kesempatan untuk kita melihat lebih dahulu lagi
bukan hanya melihat tempoh 200 tahun, tetapi melihat 200 tahun itu sebagai satu
tempoh dalam sejarah Singapura. Orang Inggeris bukan orang yang utama yang
bertempat di sini yang memainkan peranan utama, orang Melayu, Bugis, Jawa,
Minangkabau dan juga orang-orang Cina serta orang-orang India yang sudah lama
berdagang di sini.”

Bila
diminta mengulas sama ada figura Melayu yang paling terkenal tetapi masih
diperdebatkan berkenaan kewujudannya iaitu Laksamana Hang Tuah, Prof Miksic
membalas, “Saya yakin bahawa ada seorang laksamana yang wataknya, keperibadiannya
seperti Hang Tuah yang disebut dalam sejarah Melayu kerana ada seorang
laksamana yang disebutkan juga dari sumber dari Jepun pada abad-15 dan sumber
Portugis. Namanya tidak pernah disebutkan tetapi wataknya dan keperibadiannya
bahawa perwira itu bukan saja pandai tetapi juga mempunyai bakat untuk bertemu
dengan orang lain. Itu semunya terbukti dengan sumber-sumber lain, jadi pasti
ada orang seperti Hang Tuah.”

Prof Miksic turut menambah, “”Namanya tidak penting tetapi orang yang sepertinya yang jadi laksamana di mana dasar kegiatannya di Singapura ada disebut dalam Sejarah Melayu juga. Dan kami mendapat banyak sekali bukti arkeologi bahawa ada satu pelabuhan dengan armada laut yang cukup besar wujud di sini pada zaman Kesultanan Melayu Melaka.” Berikutan kajiannya yang teliti itu, ia mendorong panel anugerah Hadiah Sejarah Singapura menganugerahkan hadiah tersebut kepada beliau pada tahun 2018. Prof Miksic bukan saja mendapat hadiah bernilai S$50,000 tetapi juga menerima penerima pertama anugerah yang julung kali diadakan itu.

RUJUKAN:

Abdul
Hamid, Ummu Rabbisyfina. (2018). Masyarakat Melayu malas? Pakar arkeologi
dedahkan kajiannya. Berita MEDIACORP. https://berita.mediacorp.sg/mobilem/singapura/masyarakat-melayu-malas-pakar-arkeologi-dedahkan-kajiannya/4018542.html


Sains Disebalik Rumah Tradisional Melayu

Bangsa
Melayu ini kaya dengan sejarahnya yang tersendiri dari sebagai pembina empayar
hinggalah kehalusan budaya dan budi masyarakatnya. Justeru, tidak hairanlah
mengapa bila kita menyelami semula sejarah bangsa kita, sudah pasti banyak
kejutan yang menarik seperti keupayaan pembinaan kubu dan kota yang utuh
hinggalah taktik perang biologi yang sudah dipraktikkan dalam peperangan.
Namun, semua itu tidak mengatasi kehalusan seni bina kediaman Melayu di mana ia
turut mengandungi unsur saintifik dan falsafah yang terus relevan sepanjang
zaman.

Pertamanya, dari segi susun atur ruang rumah. Susun atur sesebuah rumah Melayu tradisional melambangkan sosiobudaya Melayu. Bahagian serambi selalunya diletakkan di bahagian hadapan di mana ia berperanan sebagai ruang menyambut kedatangan tetamu. Sementara bahagian utama rumah atau rumah ibu merupakan ruang utama bagi aktiviti kekeluargaan dan keraian. Ini berikutan ia bersesuaian dengan sikap masyarakat Melayu yang amat menghargai kedatangan tetamu. Pada masa sama, ia juga dapat membantu menjaga privasi tuan rumah kerana tetamu hanya berkumpul di situ dan tidak akan berani masuk ke ruang lain rumah kecuali dengan kebenaran tuan rumah.

Sementara bagi rumah Melayu tradisional yang mempunyai susun atur jenis berkembang, susun atur ini mempunyai selang atau jambatan penghubung antara ruang dalam rumah. Ia selalunya diletakkan antara rumah ibu dengan dapur bagi memudahkan kaum Hawa bergerak dari kedua-dua arah semasa kenduri-kendara di sesebuah rumah diadakan. Manakala bilangan bilik pula bergantung kepada bilangan ahli keluarga dalam isi rumah berkenaan. Ia boleh ditambah atau dikurangkan mengikut keperluan sesebuah keluarga. Ada juga rumah tradisional yang mempunyai penghadang setinggi 0.4 meter yang memisahkan rumah ibu dengan serambi. Penghadang ini bertujuan melambatkan kehadiran musuh dan membenarkan tuan rumah melarikan diri atau bersedia mempertahankan diri.

Sementara geta atau lantai yang ditinggikan merupakan satu ruang khas untuk berehat atau tidur. Ciri yang terdapat pada Rumah Serambi Pahang ini bertujuan melindungi penghuninya dari ancaman bahaya termasuk ancaman musuh. Dengan struktur yang kuat dan kedudukannya jauh dari lantai, ia menyukarkan pihak musuh yang cuba menikam tuan rumah dari arah bawah rumah dengan tombak atau lembing. Manakala kolong digunakan sebagai ruang serbaguna untuk pelbagai perkara dari aktiviti kenduri-kendara hinggalah aktiviti seharian seperti penyimpanan peralatan dan hasil tuaian. Bila berlakunya musim tengkujuh, kolong digunakan sebagai ruang menyidai pakaian yang dibasuh dan tempat para nelayan membaiki jala mereka bila tidak turun ke laut. Ruang loteng yang dijumpai di rumah-rumah Melayu tradisional termasuk di Negeri Sembilan selalunya digunakan sebagai bilik ahli keluarga lelaki yang masih bujang dan tidak sesuai untuk kegunaan ahli keluarga wanita kerana terlalu curam. Ada masanya, ia juga digunakan sebagai stor simpanan makanan dan tempat persembunyian ahli keluarga wanita dari ancaman musuh.

Dari segi binaan pula, kediaman Melayu tradisional turut mengaplikasikan teknik pasak dan tanggam dalam proses pembinaannya. Kedua-dua bahan ini menjadi pilihan pembina Melayu terdahulu kerana ia dapat menjadikan sesebuah bangunan atau rumah kukuh tanpa memerlukan penggunaan paku. Apabila sesebuah rumah Melayu dibina, struktur tiang utama atau tiang seri dinaikkan terlebih dahulu. Ini disusuli dengan pemasangan rasuk panjang dan rasuk pendek bagi mengikat kedudukan tiang seri kepada tiang-tiang sokongan yang lain. Setelah itu selesai, lantai sementara akan dipasang bagi membolehkan pembina rumah memasang alang panjang, alang pendek, tunjuk langit, alang muda dan tulang bumbung. Selepas semua alang berjaya dipasang, komponen bumbung pula akan dipasang dengan perletakan kasau jantan dan kasau betina. Bila kedua-duanya siap dipasang, barulah atap dan tebar layar dipasang. Akhir sekali, barulah komponen lain rumah seperti tingkap, jendela, pintu dan perhiasan rumah dipasang bagi melengkapkan pembinaan rumah Melayu tradisional.

Sekali imbas, ia nampak seperti kolot dan ketinggalan zaman. Tetapi hakikatnya, teknik pembinaan Melayu tradisional ini merupakan versi Nusantara dan terawal bagi Sistem Binaan Berindustri (IBS). Ini kerana teknik ini lebih mapan berbanding binaan moden kerana ia dilihat dapat menyelesaikan permasalahan banjir yang selalu melanda sesetengah kawasan semasa musim tengkujuh. Selain itu, rumah Melayu tradisional juga boleh dileraikan, dipasang semula dan dipindahkan melalui kaedah lerai dan pasang semula atau mengangkat keseluruhan struktur rumah ke lokasi baru dengan cara bergotong-royong. Kaedah pemindahan ini turut menjelaskan mengapa pembina Melayu terdahulu memilih bahan binaan yang bersifat ringan tetapi utuh kualitinya.

Konsep rumah tradisi Melayu juga bersifat mesra alam kerana menyambungkan elemen manusia dengan alam melalui amalan Pokok Anak. Amalan ini merujuk kepada setiap kali sesebuah keluarga menyambut kelahiran anak, mereka akan menanam dua benda iaitu sebatang pokok dan uri. Mengikut kepercayaan Melayu, pokok itu bukan hanya penanda kelahiran anak tapi juga ditanam bagi menggantikan pokok yang ditebang untuk dijadikan rumah bagi anak terbabit. Ia merupakan simbolik kesinambungan alam dan manusia yang berkait serta saling memerlukan.

Logiknya, binaan moden nampak utuh dari segi ketahanannya tetapi ia tidak boleh beradaptasi dengan iklim dan cuaca sesebuah tempat. Dan ini satu kelebihan yang dapat dilihat pada rumah Melayu tradisional. Lantai tinggi bertiang yang menjadi sebahagian daripada identiti rumah Melayu tradisional bukan sekadar menawarkan perlindungan keselamatan penghuninya dari ancaman musuh dan binatang buas. Bahkan, ia juga dapat mengekalkan keselesaan terma dalaman sesebuah rumah. Bila angin masuk dari bawah rumah, ia dapat memasuki rumah menerusi lantai yang dipasang dengan kayu lantai jarang. Keadaan ini amat ideal untuk membantu proses penukaran dan peredaran udara.

Memandangkan di sesetengah tempat dilanda musim tengkujuh, ianya bukan sesuatu yang mudah untuk mengeringkan tanah yang basah bila berlakunya hujan lebat atau banjir. Justeru menerusi lantai tinggi bertiang, ia membuka ruang pencahayaan yang diperlukan untuk mengeringkan tanah di bawah rumah. Dan melihat kepada logik lantai tinggi bertiang, maka munasabah juga memikirkan ia lebih tinggi bagi rumah di utara Semenanjung Malaysia berbanding di selatan Semenanjung Malaysia. Hal ini kerana kejadian banjir kerap berlaku di situ dan konsep lantai sebegini dilihat bersesuaian dalam menangani ancaman bencana alam itu.

Jika anda perasan, bila anda berada di rumah Melayu tradisonal, anda akan merasa lebih nyaman dan sejuk berbanding dalam binaan moden yang dilengkapi dengan penghawa dingin. Hal ini terjadi berikutan jumlah bukaan atau jendela rumah sebegini banyak dan menyeluruh dari paras lantai sehingga hampir ke siling rumah. Ketinggian bukaan ini sangat sesuai kerana ia berada pada paras badan penghuni. Ini kerana dengan mengambil kira faktor keluasan bukaan, jumlah tingkap yang banyak dan ukiran tembus di atas tingkap, ia dilihat mampu meningkatkan peredaran udara yang merentas rumah tersebut. Dari situ, ia akan mengaktifkan proses peredaran udara sejuk dan penyaluran keluar udara panas di dalam rumah. Ukiran tembus bukan sekadar berperanan sebagai perhiasan rumah dan membantu proses peredaran udara tetapi juga membantu proses pencahayaan rumah.

Mahkota kecantikan rumah Melayu tradisional sudah tentu bumbungnya yang unik. Namun, bumbung yang dikenali sebagai bumbung cerun bertingkat ini turut berfungsi menyalurkan udara panas keluar dari rumah melalui rongga antara bumbung atas dan bawah. Rongga ini membenarkan peredaran udara panas keluar yang terperangkap di ruang dalam bumbung melalui kaedah kesan timbunan. Sementara penggunaan bahan binaan ringan seperti atap nipah membantu menyejukkan bahagian atas bumbung kerana atap jenis ini mempunyai kapasiti terma yang rendah. Bahan ini tidak menyimpan haba dan menyejuk serta-merta apabila cuaca redup. Di sesetengah kediaman, ada juga yang menggunakan tebar layar berongga di mana ia turut mempunyai fungsi sama dengan bumbung cerun bertingkat.

Unjuran bumbung rumah tradisional yang panjang membantu melindungi rumah dan tingkap daripada pancaran terik matahari dan tempias air hujan lebat. Perlindungan yang diberikan oleh unjuran bumbung ini membolehkan tingkap dan bukaan sentiasa dibuka tanpa mengira keadaan cuaca hari itu. Ini sekaligus menjadikan rumah tradisional ini terus kekal nyaman tanpa perlu bimbang dengan gangguan cuaca.

Atas sebab inilah, jika reka bentuk tradisi ini digabungkan dengan elemen pembinaan moden, ia bukan saja sesuai dengan iklim cuaca negara. Malah, ia secara tidak langsung memberi nafas baru kepada reka bentuk tradisi rumah Melayu untuk terus kekal malar hijau dan menjadi inspirasi kepada generasi mendatang.

RUJUKAN:

1.
Iszahanid, Hafizah. (2016). Anak dara disembunyikan di loteng rumah. Berita
Harian. https://www.bharian.com.my/node/184827

2.
Harian Metro. (2016). Fungsi loteng. https://www.hmetro.com.my/node/186345

3.
Tun Tuah, Ifwan. (2016). Rumah 150 tahun masih teguh. Berita Harian. https://www.bharian.com.my/node/138998

4.
Mohd Sahabuddin, Mohd Firrdhaus. (2016). Rumah Tradisional Melayu: Antara Seni,
Sains & Realiti. Majalah Sains. https://www.majalahsains.com/rumah-tradisional-melayu-antara-seni-sains-kuno-realiti/

5.
Utusan Malaysia. (2015). Rumah Serambi Pahang tonjol kreativiti Melayu. https://www.utusan.com.my/rencana/utama/rumah-serambi-pahang-tonjol-kreativiti-melayu-1.76952

6.
Utusan Malaysia. (2015). Rumah tradisional miliki sejarah tersendiri. https://www.utusan.com.my/rencana/utama/rumah-tradisional-miliki-sejarah-tersendiri-1.76942

7.
Wan Alias, Wan Noor Hayati. (2016). Bumbung bertingkat rumah Melayu, bukti
pelopori ilmu sains. Berita Harian. http://www.bhplus.com.my/node/152361


Kisah Benar Lelaki Penyelamat Sejujur Drama Nur

Hidayah ialah hadiah yang mahal. Tak semua insan bernasib baik mereguknya. Namun, hidayah tidak datang melayang tanpa pengorbanan. Susah payah ialah harga hidayah. Barangkali kerana ini, tidak semua lelaki berani menjulang obor dakwah lantaran tak kuat menanggung api mujahadah. Dunia masih belum kiamat. Masih ada lelaki-lelaki pelindung yang sedia menarik hamba tuhan yang tersadung. Selagi matahari belum timbul dari barat, jangan berputus asa daripada rahmat.

Pelacuran ialah pekerjaan kotor tertua dunia. Pelacur berzina untuk memperoleh wang. Zina ialah satu dosa yang berbahaya. Siapakah yang sanggup hidup hina sebagai pelacur. Mungkin enak pada awalnya. Tapi sepertimana semua dosa lain, dosa pasti menjemput nista. Pelacur hidup dalam penghinaan. Cop pendosa seperti melekat di dahi.

Bergelumang dosa siang malam, melayan nafsu syahwat jantan, dicemuh sehari-harian, siapakah yang sanggup hidup selama-lamanya begini? Pasti ada perempuan-perempuan di lorong belakang yang mahu keluar dari kehidupan gelap ini. Pasti pernah terdetik di hati mereka untuk berubah, pasti ada meski sesaat cuma.

Jikalau Rasulullah tidak pernah berputus asa mengajak manusia mengenal Allah,
Begitulah seharusnya kita sebagai umat Muhammad yang digelar sebaik-baik ummah.
Dinobat sehebat-hebat ummah lantaran dakwah.

“Kalian adalah umat yang terbaik dikeluarkan untuk manusia, memerintahkan yang ma’ruf, mencegah yang munkar, dan beriman kepada Allah. “
(QS. ALI ‘IMRAN: 110)

Lelaki-lelaki pelindung ini sedar,
rahmat Allah tidak mengenal siapa.
Kasih sayang-Nya meliputi segala-galanya. – Ustaz Ebit Lew

Tiga catatan misi dakwah Ustaz Ebit Lew diambil dengan izin beliau.
credit kepada:
https://www.facebook.com/profile.php?id=10000324876039

Misi Dakwah 1

Baru ini saya dakwah sekumpulan maknyah di sebuah lorong di kl. Beri salam dan tanya khabar. Selepas berbual-bual mereka tanya saya. Wah ustaz bercahaya muka ustaz sanggup dakwah kami. Tak takut ke ustaz. Ustaz orang baik. Kami orang jahat..semua jahat.

Saya cakap pada mereka saya tak nampak orang jahat melainkan saya cuma nampak orang baik. Pewaris Al -Quran dan sunnnah Nabi saw.

Kami orang jahat. Ustaz orang baik..

Saya jawab saya budak jahat. Semua kita buat silap. Tapi yang terbaik yang minta ampun. Saudara mulia kerana Allah sayang. Dia sayang. Dia jumpakan kita. Dia sedang lihat kita. Allah ingin saudara semua bahagia di dunia dan masuk syurga.

Seorang cakap kami buat dosa. Hidup jahat macam ni. Kami tak solat.Tapi ustaz kata kami baik. Seorang nangis. Dia kata kenapa Allah sayang kami. Kami jahat..kenapa kata baik…

Saya jawab kamu baik sebab Allah sayang..Beberapa orang ikut sama-sama iktikaf di masjid. Mereka dengar nasihat. Mereka suka dengar. Ada yang menangis. Betapa ramai manusia dahaga hidayat. Rindukan nak sebut nama Allah. Rindu nak jumpa Allah.

Semua orang baik. Yang tak baik saya.

Kata Habib Umar hari ni pendakyah berkorban sampai ada yang tinggal sana sangat lama. Sehingga berdebu. Sanggup susah. Perkara bathil orang korban. Tapi kurangnya orang Islam berkorban demi Islam ini. 3 perkara utama dalam agama ini. Tilawah/ dakwah…kedua Ta-lim dan Tazkiyah. Dakwah sehingga sahabat rhum tenggalamkn kuda dalam laut. Dan berkata Ya Allah jika ada lagi manusia di sana nescaya kami akan sampai. Hidupkan majlis Ta’lim. Majlis ilmu. Dan Tazkiyah. Ada 3 orang buat amal besar tapi masuk neraka. Sebab buat bukan untuk Redha Allah. Kita hanya dambakan Redha Allah. Itulah penentuan segalanya. Redha Allah.

Ada 7 bilion manusia. 5 bilion tak kenal tuhan. Ayuh kita pimpin tangan semua ke syurga Allah. Ajak semua orang Islam bangun baiki diri dengan dakwah, ta’lim dan tazkiyatunafs..

Pimpin untuk sukakan Allah. Maknyah semua baik. Gay lesbian semua boleh di dakwah kepada Allah..Semua lelaki dan wanita baik. Bila balik pada Allah, dia beri kita bahagia. Bahagia tnpa syarat.

Ya Allah berilah bahagia yakni hidayah dalam hati semua anak muda yang jadi pelacur di jalan ini, manknyah, gay lesbian, dan semua orang Islam dan bukan hidayah kepada orang bukan Islam juga. Beri bahagia yang sebenarnya-ebit lew @kenangan bersma Habib umar Al Hafidz dan Habib Ali Zainal Abidin. Jemput sama-sama minggu ini mendengar nasihat Habib Umar yang datang dari yaman.

#www.transformjiwa.com
#28nov-1dis kl dan 5-7 dis Jb

Misi Dakwah 2

Tadi masa bawa anak berjalan dan sedang main-main dengan anak-anak. Seorang wanita dari dari luar negara tanya saya tentang Islam. Sebab dia tengok saya pakai jubah dan kopiah. Katanya mak ayah saya Islam. Tapi saya dah tinggal semua tu sekian lama. Tapi saya masih percaya tuhan. Saya kerja sebagai GRO. Kalau saya mati di mana tempat saya? Saya dah bosan hidup macam ni. U pernah jumpa orang macam i tak? Mesti belum pernah kan..ni seorang anak saya. Saya jaga seorang diri.

Allah sayang saudari.

Saya nak cerita zaman sekarang kisah seorang wanita ibu ayam/pembekal pelacur sepanjang hidup beliau.

Satu hari anaknya bawa balik satu cd ceramah seorang guru dan alim besar saya sangat sayang hadiah dari kawannya.

Ibunya terdengar dan suruh anaknya ulang lagi. Sehingga banyak kali dia ulang. Dia tanya, anaknya di mana kamu dapat cd ini..siapa penceramah ini. Anaknya didakwah dan diberikan oleh seorang pelajar madrasah di Masjid…

Dia jumpa pelajar tadi dan tanya isi ceramah pasal taubat. Allah sudi ampunkan semua dosa saya.Betul ke? Allah sudi ampunkan dosa hambanya walau banyak mana pun. Walau memenuhi langit dan bumi. Memenuhi buih dalam laut.

Jawab pelajar tadi. Iyer. Semua dosa. Apa sahaja. Kata wanita tadi kamu tidak tahu dosa aku. Tapi hari ini kamu jadi saksi aku bertaubat segala dosa aku dari dulu sehingga hari ini.

Wanita bertaubat tadi. Dia solat tarawih di masjid. Dia asyik menangis. Dalam tangisannya dia bertaubat. Ramai orang dengar dia menangis.

Malam 29 Ramadhan selepas solat dia berdoa kuat dan menangis. Ya Allah, seluruh hidupku dengan dosa yang amat besar. Ya Allah jika kau terima taubatku. Ambil lah aku mengadapMu. Ya Allah jika kau terima aku ambilah aku..

Dia meninggal dalam doa itu selepas solat malam 29 Ramadhan..

Kakak yang bertanya saya soalan itu telah menangis. Katanya Allah ni baik yer..saya akan berusaha untuk solat dan taubat. Dah lama saya tak dengar semua ini..
Sebenarnya saat sujud padanya itulah

Kita belum tahu kesudahan kita. Rasa nak menangis dengan dosa dan kezaliman diriku yang terlalu banyak, sedangkan Allah maha penyayang dan terlalu baik pada kita semua.Maha suci Allah..-ebit lew

Misi Dakwah 3

Tengah malam habis ceramah live tv al hijrah. Pusing berdua dengan staf saya di kl macam biasa. Sekali nampak anak-anak ini lepak dekat kl. Tengok jam dah pukul 12malam..

Terus singgah berhenti kereta. Saya turun dulu. Suh kawan saya yang selalu drive cari parking. Sampai-sampai ada beberapa anak ini yang saya pernah jumpa sebelum ini. Terus beri salam. Mereka datang dan peluk saya. 10 remaja lelaki. 2 remaja perempuan.

Saya tanya dah makan. Jom belanja makan. Jom ustaz lapar belum makan. Duduk mana ni? Ada yang dari selayang,wangsa maju,danau, cheras. Merata-rata tempat tinggal mereka.

Sedih lak. Ramai yang ukir tatu kat belakang. Walau tatu tak kekal. Mereka lukis belakang badan kawan-kawan. Ada yang lukis kat tangan. Masing-masing order makanan dan air. Mereka malu-malu bila nak order. Sebab mungkin risau nak order. Bila makan, saya mula suap mereka. Mereka happy jer kena suap. Wah ustaz makan suap-suap. Kata yang perempuan 2 orang tu. Ish, suap lelaki jer..hehe..

Saya kata jom solat. Ustaz,mandi wajib pun belum dah lama tak mandi wajib. Ada yang bau rokok. Ada yang bau gam. Sedih gak kecil-kecil lagi. Tapi mereka semua baik-baik sangat. Benar bila dalami mereka semua ada masalah keluarga. Tekanan hidup dan jiwa anak yang ingin kebebasan. Mereka kadang-kadang salah pilih jalan.

Saya dah try beberapa kali. Bila ajak naik kereta memang diaorang suka. Wah best kereta ustaz. Tak pernah naik kereta macam ni..

Saya kata adik tidur mana malam ni. Mulalah dengar gurau mereka. Tapi sedih campur risau. Ada kata, tidur rumah Dato gay ini lah. Siap nak beli anak ini rm3k. Ada rm10k. Sebab ada antara mereka yang ada rupa. Ya Allah.sedihnya dengar..Tidur rumah nyonya ibu ayam ini lah. Walau bergurau tapi saya risau dengar..saya pernah lihat mereka beberapa kali tidur tepi bank. Tidur tepi bangunan. Sedih sangat rasa..ya Allah..

Jom ustaz check inn kan hotel nak tak. Jom. Diaorang semua suka. Pergi hotel pertama tak bagi sebab ramai sangat. Alhamdulillah last hotel dapat sewa. 2 katil king. Rm220. Kami pun masuk bilik. Macam pergi camping. Dan 2 remaja tu beri bilik kecil yang lain..tapi dekat-dekat..

Masuk jer bilik mereka gilir-gilir mandi. Ada seorang kasut dah tercabut. Ada seorang tu baju itulah dia pakai setiap kali jumpa. Lama mereka mandi. Mandi ramai-ramai. Haha..seram juga..macam duk asrama. Tuala ada 3 jer..baju sehelai sepinggang. Masa tunggu mandi mereka buka tv ada program agama. Mereka tengok Hafiz dan hafizah Al-Quran. Seorang cakap. Mak saya ada cuba hantar saya ke sana. 2 hari saya lari ustaz. Saya takutlah. Eleh..kata kawannya. Seorang remaja perempuan tu kata namanya macam ustazah dekat tv tu. Nanti saya leh jadi camtu tak. Saya kata lebih dari itu lagi adik. Adik baik bertudung cantik. Nanti Allah bagi jadi macam ustazah tu..

Habis mandi kami solat. Semua solat dengan tertib. Sedap seorang tu iqamah. Lepas solat,saya beri tazkirah dan dengar kisah hidup mereka. Sedih dengar. 2 remaja ini lepas sesi tu asyik senyap. Dia menangis. Saya peluk. Seorang baru 14. Seorang lagi 16 tahun. Dengarlah kisah remaja. Orang ini ajak bergaduh lah. Putus cinta lah. Masalah macam-macam. Sedihkan..siapa sangka dikala umur begitu segala susah datang..

Lepas solat dan berbual. Mereka lapar. Saya turun bungkus nasi goreng ayam dan milo ais. Mereka makan. Lepas tu semua lena…

Masa tengok anak ini lena. Saya tak boleh tidur. Saya cuma menangis. Kerana ramai anak begini di luar sana. Ujian dan tekanan hidup. Menangis dan otak saya tak berhenti fikir semua ini..

Mungkin sekali tengok semua orang takut tengok remaja begini. Tetapi bila mereka makan,tidur, berbual mereka cuma anak-anak yang dahagakan kasih sayang dan didikan..

Ya Allah maafkanlah diriku. Ini semua salah diriku kerana tak bersungguh berdakwah. Ya Allah maafkanlah kami semua. Bimbinglah semua anak remaja kami.

Saya yakin dengan iman dan sunnah manusia akan jadi baik. Sebab Allah yang jadikan manusia. Setakat ini saya tak jumpa lagi orang tak boleh jadi baik jika mereka mula niat baiki diri, berusaha belajar, dan duduk dalam suasana iman. Tapi biasalah kita lebih sibuk nak jaga hati orang dan korbankan anak bangsa kita. Terlupa remaja Islam ini akan jadi baik dengan Islam Khair. Saya redha. Saya akan teruskan cari mereka sikit-sikit begini. Ya Allah mudahkanlah semuanya.. Pohon doa semua. Itu lagi berharga dari segala isi dunia. Doa saudaranya untuk saudara Islamnya…

Doa tuan puan sangat berharga buat saya. Mereka semua baik-baik. Doakan saya juga untuk buat resort buat anak-anak gelandangan ini.

Sesiapa yang ingin infak buat kasih umat melalui akaun:
8603306241 (CIMB)
kasih umat training

Al-Alim al-Allamah Muhaddits al-Syam Sayyid Badruddin al-Hasani Rahimahullahu Ta’ala. (1850-1935)

Di sebuah majlis ilmu, seorang ulama’ tiba-tiba berhenti membacakan hadis. Jeda mengisi masa. semua murid terpinga-pinga.

“Muridku sekalian, aku punya hajat yang sangat besar. Adakah sesiapa yang mampu menunaikan hajatku ini?” tanya syeikh itu.

“Hajat apakah wahai Tuan Guru? Khabarkanlah kepada kami, moga kami mampu untuk menunaikannya untuk Tuan Guru”.

“Aku punya sedikit harta yang ingin aku sedekahkan, adakah sesiapa yang ingin membantuku mengagihkan harta ini?”

“Kami bersedia membantumu wahai Tuan Guru untuk mengagihkan harta ini”, jawab murid tersebut dengan intuisi.

“Bolehkah Tuan Guru perincikan kepada siapakah harta ini akan dibahagikan?”, seorang murid yang lain bertanya ingin tahu.

“Hartaku ini akan aku sedekahkan kepada para pelacur yang berada di tempat sekian-sekian”, jawab Tuan Guru dengan tenang.

Keadaan menjadi bingit, masing-masing keliru dengan tujuan utama Tuan Guru yang terkenal alim dan soleh ini.

“Aku sudah menjangka bahawa kamu semua tentu tidak akan mampu untuk melaksanakan hajatku ini. Kalau begitu tidaklah mengapa. Biarlah aku sendiri yang pergi menyampaikannya.” Tuan Guru menjawab dengan tenang.

Para murid rasa bersalah di atas sikap yang mereka tunjukkan. Salah seorang murid kanan Tuan Guru menawarkan dirinya untuk menyampaikan harta tersebut. Mana mungkin dia boleh membiarkan Tuan Guru yang terkenal hebat dan wara’ ini dibiarkan masuk dan bertandang ke tempat hina seperti itu. Daripada tuan guru yang dicerca, biarlah murid berkorban buat murabbi tersayang.

“Ketuklah setiap pintu rumah pelacuran tersebut dan ketika kamu menyampaikan sedekah ini katakan bahawa ini adalah sedekah daripadaku (nama tuan guru) dan doakan aku semoga diberkati oleh Allah Subhanahu Wa Ta’ala,” Tuan Guru memberikan pesanan kepada muridnya itu.

Maka sang murid yang mulia ini terus memulakan tugasnya dengan kehairanan. Mengapakah Tuan Guru ingin benar memberikan sedekah kepada golongan hina ini. Namun arahan Tuan Guru perlu dilaksanakan. Sang murid menutup mukanya dan terus masuk ke kawasan pelacuran tersebut. Beliau mengetuk setiap pintu rumah pelacuran di kawasan itu dan menyampaikan apa yang dipesan oleh Tuan Guru kepadanya.

“Assalamualaikum, maafkan saya mengganggu, saya adalah utusan daripada Tuan Guru fulan bin fulan ingin menyampaikan sedekah daripada beliau kepada kalian. Beliau berpesan agar mendoakan beliau semoga dirahmati oleh Allah Subhanahu Wa Ta’ala”.

Terkejut para pelacur itu apabila mendengar nama Tuan Guru yang alim dan wara’ tersebut sudi memberikan sedekah kepada mereka. Setelah selesai tugasnya, sang murid terus beredar dari kawasan hitam tersebut sambil menghelakan nafas lega.

Masing-masing ternanti-nanti apakah yang akan berlaku selanjutnya setelah peristiwa tersebut.

Keesokkan paginya, sesuatu yang mengejutkan telah berlaku. Seluruh bumi Syria gempar apabila keseluruhan pelacur yang ada di kawasan tersebut telah beramai-ramai datang menunaikan solat subuh di masjid Tuan Guru. Mereka datang mendengar majlis pengajian daripada Tuan Guru dan bertaubat daripada segala dosa-dosa yang telah mereka lakukan.

Barulah semua murid faham mengapakah Tuan Guru benar-benar ingin menyampaikan sedekah tersebut kepada golongan pelacur berkenaan.

Ini merupakah karamah yang Allah Ta’ala kurniakan kepada Tuan Guru yang wara’ ini. Dakwahnya yang sangat lembut dan berkesan memberikan impak yang sangat besar kepada kehidupan pelacur-pelacur tersebut.

Syeikh Abdul Djalil Mustaqim/Mbah Jalil

Di serambi pondok, Mbah Jalil dan santri sepuh Mbah Soleh sedang duduk berbual-bual.. Tidak begitu lama datang seorang tetamu perempuan yang cantik. Tudungnya yang tudak dilitup rapi menunjukkan bahawa wanita ini tidak terbiasa berbusana muslimah,

“Assalamu’alaikum…pak kiyai Jalil ada ?” sapa wanita itu.

“Wa’alaikumussalam…iya saya sendiri….” jawab Mbah Jalil,

“Begini kiai, saya ini seorang pelacur, minta didoakan biar saya ini laris seperti dulu lagi, sudah beberapa minggu ini langganan saya sepi…”

Mbah Jalil tersenyum, beliau berkata:

“Iya akan saya doakan.”

Mbah Jalil mengangkat tangannya dan berdoa, sedang wanita pelacur ini dengan khusyuk mengamini. Tampak mbah sholeh yang duduk disamping mbah Jalil mengerutkan keningnya merasa penasaran melihat sikap mbah Jalil.

Setelah wanita itu pergi, mbah Sholeh lansung bertanya kepada mbah Jalil.

“Ngapunten kyai, kok Mbah Jalil, itukan pelacur kyai, semakin laris semakin banyak kemaksiatan yang terjadi..”

Dengan santainya Mbah jalil menjawab:

“Aku jadi ngerti leh, biarpun wanita tadi minta doa pelaris, aku tidak mendoakan itu..”

“Terus mbah kyai tadi doa bagaimana?”

“Aku doakan biar wanita tadi diberi hidayah oleh Allah dan diberi rizqi yang halal” jawab Mbah Jalil.

Setelah dari Mbah Jalil wanita pelacur ini langsung laris lagi, dulu sewaktu masih laris biasanya dia menerima langganan 5 orang tiap hari tapi sekarang bisa mencapai sepuluh 10 orang, orang jawa bilang “kebacut larise”.

Pertama wanita ini tampak begitu senang karena sangat laris tapi lama-lama kewalahan karena begitu banyak pelanggan yang menggasak dirinya, wanita ini sangat tersiksa dengan kondisi sangat larisnya ini, tubuhnya terasa capek dan tulangnya serasa copot semua.

Dimalam-malam berikutnya wanita ini mulai sering teringat dengan Mbah Jalil dan keampuhan doanya, wanita ini tetap mengira Mbah Jalil mendoakan pelaris pada dirinya padahal tidak begitu. Wanita ini berhari-hari merenungi dirinya, wanita ini merasa bahawa Allah masih mengasihinya, dengan bukti bahwa Mbah Jalil yang seorang kyai masih mau menerima dan mendoakan dirinya walau dirinya seorang pelacur.

Wanita ini mulai malu kepada Allah. Bagaimana diri membalas kenikmatan Allah dengan kemaksiatan, ia akhirnya bertekad untuk taubat bertalaqqi di kaki Mbah Jalil. Ketika mbah melihat kedatangan wanita ini, cepat-cepat beliau memanggil Mbah Sholeh untuk mendampinginya. Wanita pelacur ini akhirnya ikrar tobat dihadapan Mbah Jalil dan nyantri kapada beliau, Mbah Jalil lalu memberi awrad zikir kepadanya. Setelah wanita ini berpamitan Mbah Jalil berkata kpd mbah sholeh

“Kamu kenal wanita tadi….?”

“Mboten yi…” jawab Mbah Sholeh.

“Itu wanita yang dulu pernah ke sini minta doa pelaris…” kata Mbah Jalil.

“Masya Allah jadi wanita tadi yang pelacur dulu, kok sekarang jd beda …” kata Mbah Sholeh hairan.

“Iya dia sekarang memangg sudah tobat…” jawab Mbah Jalil.

Sultan Murad IV

(Direkod oleh Syaikh Al Musnid Hamid Akram Al Bukhory)

Di dalam buku hariannya Sultan Turki Murad IV mengisahkan, bahawa suatu malam dia merasa gundah yang amat, ingin tahu apa penyebabnya. Maka sultan memanggil ketua pengawalnya dan memberitahu apa yang dirasakannya.

“Mari kita keluar sejenak”.

Di antara kebiasaan sang Sultan Murad IV adalah menyelinap masuk ke perkampungan di malam hari dengan cara menyamar.

Mereka pun pergi, hingga tibalah mereka di sebuah lorong yang sempit. Tiba-tiba, mereka menemukan seorang laki-laki tergeletak di atas tanah. Sang Sultan menggerak-gerakkan lelaki itu, ternyata ia telah meninggal. Namun orang-orang yang lalu lalang di sekitarnya tak sedikitpun mempedulikannya.Sultan pun memanggil mereka, mereka tak menyedari kalau orang tersebut adalah Sultan.

Mereka bertanya: “Apa yang kau inginkan?.

Sultan menjawab: “Mengapa orang ini meninggal tapi tidak ada satu pun di antara kalian yang mahu mengangkat jenazahnya? Siapa dia? Di mana keluarganya?”

Mereka berkata: “Orang ini Zindiq , suka menenggak minuman keras dan berzina.”

Sultan menjawab: “Tapi . . bukankah ia termasuk umat Muhammad shallallahu alaihi wasallam? Ayuh angkat jenazahnya, kita bawa ke rumahnya”.

Mereka pun membawa jenazah laki-laki itu ke rumahnya.Melihat suaminya meninggal, si isteri pun pun menangis. Orang-orang yang membawa jenazahnya langsung pergi, tinggallah Sultan dan ketua pengawalnya.Dalam tangis’nya sang istri berucap kepada jenazah suaminya:

“Semoga Allah merahmatimu wahai wali Allah.. Aku bersaksi bahawa engkau termasuk orang yang soleh”.

Mendengar ucapan itu Sultan Murad terkejut.. “Bagaimana mungkin dia termasuk wali Allah sementara orang-orang membicarakan tentang dia begini dan begitu, sampai-sampai mereka tidak peduli dengan kematiannya”.

Sang isteri menjawab: “Sudah kuduga pasti akan begini. Setiap malam suamiku keluar rumah pergi ke kedai-kedai minuman keras, dia membeli minuman keras dari para penjual sejauh yang ia mampu. Kemudian minuman-minuman itu di bawa ke rumah lalu ditumpahkannya ke dalam tandas, sambil berkata: “Aku telah meringankan dosa kaum muslimin”.

Dia juga selalu pergi menemui para pelacur, memberi mereka wang dan berkata: “Malam ini kalian sudah dalam bayaranku, jadi tutup pintu rumahmu sampai pagi. Kemudian ia pulang ke rumah, dan berkata kepadaku: “Alhamdulillah, malam ini aku telah meringankan dosa para pelacur itu dan pemuda-pemuda Islam.”

Orang-orang pun hanya menyaksikan bahwa ia selalu membeli khamar dan menemui pelacur, lalu mereka menuduhnya dengan berbagai tuduhan dan menjadikan’nya buah mulut. Suatu hari aku pernah berkata kepada suamiku: “Kalau kamu mati nanti, tidak akan ada kaum muslimin yang mau memandikan jenazahmu, mensolatimu dan menguburkan jenazahmu.”

Ia hanya tertawa, dan berkata: “Jangan takut, bila aku mati, aku akan disolati oleh Sultan’nya kaum muslimin, para Ulama dan para Auliya”.”

Maka, Sultan Murad pun menangis, dan berkata: “Benar! Demi Allah, akulah Sultan Murad, dan besok pagi kita akan memandikan’nya, mensolatkan’nya dan menguburkan’nya”.

Demikianlah, akhirnya proses penyelenggaraan jenazah laki-laki itu dihadiri oleh Sultan, para ulama, para masyaikh dan seluruh masyarakat.

Pelacur & anjing

Dari Abu Hurairah ra bahawa Rasulullah saw bersabda :

“Ketika seorang laki-laki sedang berjalan, dia merasakan kehausan yang sangat, lalu dia turun ke telaga dan minum. Ketika dia keluar (naik dari telaga), ternyata ada seekor anjing sedang menjelirkan lidahnya menjilat tanah basah kerana kehausan. Dia berkata, ‘Anjing ini kehausan seperti diriku.’ Maka dia mengisi kasutnya dan memegang dengan mulutnya, kemudian dia naik dan memberi minum anjing itu. Allah berterima kasih kepadanya dan mengampuninya.” Para sahabat bertanya, “Ya Rasulullah, apakah kita boleh meraih pahala dari binatang?” Beliau menjawab, “Pada setiap hati yang basah terdapat pahala.”
[HR Bukhari no 2363 dan Muslim no 2244]

[2] Dari Abu Hurairah ra dari Nabi saw bersabda :
“Seorang wanita pelacur melihat seekor anjing yang mengelilingi perigi pada hari yang panas terik. Anjing itu menjelirkan lidahnya kerana kehausan. Lalu wanita itu menimba air dari perigi dengan kasutnya, maka dia diampuni.”
[HR Muslim no 2245]

[3] Dalam riwayat Bukhari dari Abu Hurairah ra :
“Seorang wanita pelacur diampuni. Dia melintasi seekor anjing di bibir perigi yang sedang menjelirkan lidahnya. Nabi saw bersabda, ‘Ia hampir mati kerana haus. Lalu wanita itu menanggalkan kasutnya dan mengikat dengan kerudungnya dan menimba air dengannya untuk anjing itu. Dia diampuni kerananya.”

Taubat
وَالَّذِينَ إِذَا فَعَلُوا فَاحِشَةً أَوْ ظَلَمُوا أَنْفُسَهُمْ ذَكَرُوا اللَّهَ فَاسْتَغْفَرُوا لِذُنُوبِهِمْ

“Dan (juga) orang-orang yang apabila mengerjakan perbuatan keji atau menganiaya diri sendiri, mereka ingat akan Allah, lalu memohon ampun terhadap dosa-dosa mereka.”
(QS. Ali Imran: 135)

“Allah Ta’ala berfirman: “Wahai anak Adam, sesungguhnya jika engkau memohon dan mengharap kepada-Ku, niscaya Aku ampuni dosa-dosamu yang lalu dan aku tidak peduli. Wahai anak Adam, seandainya dosa-dosamu sampai ke awan langit, kemudian engkau memohon ampun kepada-Ku niscaya Aku mengampunimu dan Aku tidak peduli. Wahai anak Adam, sesungguhnya jika engkau datang kepada-Ku dengan dosa-dosa sepenuh bumi dan kamu menemui-Ku dalam keadaan tidak menyekutukan-Ku dengan sesuatupun, niscaya Aku datangkan utukmu ampunan sepenuh bumi pula.”
(HR. At-Tirmidzi)

“Setiap anak adam (manusia) berbuat kesalahan, dan sebaik-baiknya orang yang bersalah adalah yang bertaubat.”
(HR At Tirmidzi)

Pelacuran tetap satu pekerjaan yang salah.

Zina tetap dosa. Janganlah pula kita memandang rendah pada dosa zina. Dalam masa yang sama, ketahuilah bahawa seseorang itu boleh berubah di akhir usianya bila hidayah Allah menerpa. Manusia boleh berubah. Allah boleh menerima taubat hamba-hamba-Nya. Syurga dan neraka bukan di tangan kita. Ia di tangan Allah. Yang paling penting, jangan berputus asa menarik manusia dari kancah dosa kepada mehrab cahaya.

Lelaki-lelaki penyelamat ialah astrolab taubat. Menghulur tangan memeluk rahmat.

Rujukan
1. Quran
2. Hadis Nabawi
3. https://www.facebook.com/profile.php?id=10000324876039
4. http://inilahjalansufi.blogspot.com/2014/09/kisah-dakwah-ulama-kepada-pelacur.html?m=1
5. http://sufiallusiy.blogspot.com/2016/05/syeikh-abdul-djalil-mustaqim.html?m=1
6. https://saidila.com/2016/05/ternyata-sang-pemabuk-dan-penzina-itu-wali-allah.html/
7. http://www.indahnyaislam.my/2016/03/soal-jawab-agama-kisah-wanita-dan-anjing/


Perbandingan Bahasa: Baso Nogoghi vs Baso Minangkabau

Menurut Kamus Dewan Edisi Keempat, “perbandingan” telah ditakrifkan sebagai “hal berbanding atau dibandingkan”. Menurut Kamus Besar Bahasa Indonesia, “bahasa” telah ditakrifkan “sistem lambang bunyi yang digunakan untuk mengidentifikasikan diri”.

Bahasa Melayu Negeri Sembilan (BMNS) dituturkan lebih 500 ribu orang di Malaysia khususnya di Negeri Sembilan dan utara Melaka. Bahasa tersebut dikenali sebagai “Baso Nogoghi”.

Bahasa Minangkabau (BM) dituturkan oleh 8.5 juta orang di Indonesia dan Malaysia. Bahasa berkenaan tertumpu di Sumatera Barat, Sumatera Utara, Riau, Jambi, Bengkulu, Aceh, dan Negeri Sembilan. Bahasa tersebut dikenali sebagai “Baso Minangkabau”.

Apakah perbezaan dan persamaan antara Bahasa Melayu Negeri Sembilan dengan Bahasa Minangkabau? Barangkali artikel ini akan dapat membantu sedikit persoalan kita. Harap bacalah dengan tenang dan hati yang terbuka.

Tumpuan penulis untuk Bahasa Melayu Negeri Sembilan adalah variasi yang dituturkan di Rembau, Negeri Sembilan. Manakala untuk Bahasa Minangkabau adalah di Nagari Batu Hampar, Padang, Indonesia.

NAMA BAHASA

Perhatikan nama asal dalam kedua-dua bahasa tersebut. Bahasa Melayu Negeri Sembilan dikenali sebagai “Baso Nogoghi” manakala Bahasa Minangkabau sebagai “Baso Minangkabau”.

Nama “Nogoghi” adalah singkatan daripada “Nogoghi Smilan”. Nama “Minangkabau” dipercayai berasal daripada perkataan “Minang” dan “Kabau”. Untuk pengetahuan semua “Minang” adalah sejenis buah yang dimakan bersama daun sirih manakala “Kabau” adalah sejenis haiwan.

BUNYI “R”

Untuk pengetahuan semua, kedua-dua bahasa tersebut menggunakan bunyi Geseran Lelangit Lembut Bersuara [ɣ]. Dalam Bahasa Inggeris, istilah tersebut dikenali sebagai “Voiced Velar Fricative”.

Cara untuk membuat bunyi itu adalah dengan meletakkan belakang lidah ke arah bahagian lelangit lembut. Untuk orang yang fasih Bahasa Arab, bunyi tersebut adalah sama dengan bunyi yang diwakili huruf “ghain (غ)”.

JIKA BERAKHIR DENGAN “A”

Perkataan yang berakhir dengan huruf “a” dalam Bahasa Melayu adalah sepadan dengan “o” dalam Bahasa Melayu Negeri Sembilan dan Bahasa Minangkabau.
Perkataan “ambo” dalam Bahasa Melayu Negeri Sembilan dan Bahasa Minangkabau adalah sepadan dengan perkataan “hamba” dalam Bajasa Melayu. Perkataan “ambo” merujuk kepada Kata Ganti Nama Diri Pertama.

DIFTONG

Menurut Kamus Dewan Edisi Keempat, “diftong” telah ditakrifkan sebagai “gabungan dua bunyi vokal yang disebut dalam satu suku kata akibat perubahan kedudukan lidah”.

Bahasa Melayu Negeri Sembilan tidak mempunyai diftong. Untuk Bahasa Minangkabau, mereka mempunyai tujuh bunyi diftong. Diftong yang terdapat dalam Bahasa Minangkabau ialah [ia], [ua], [ea], [ui], [oi], [au], dan [ai].

Perkataan “burung” dikenali sebagai “bughong” dalam Bahasa Melayu Negeri Sembilan manakala “buruang” dalam Bahasa Minangkabau. Begitu juga dengan “paruik” dan “poghut”, serta “sajuak” dan “sojuk” yang masing-masing bermaksud “perut”, dan “sejuk”.

KATA TENTU

Kata tentu dalam kedua-dua bahasa tersebut diletakkan selepas kata nama. Sebagai contoh, Bahasa Melayu Negeri Sembilan menggunakan frasa “Rumah ini” manakala Bahasa Minangkabau menggunakan “Rumah ko”.

IMBUHAN

Kedua-dua bahasa tersebut mempunyai imbuhan yang berfungsi untuk membentuk pelbagai kata. Bahasa Melayu Negeri Sembilan menggunakan imbuhan “ter-” manakala Bahasa Minangkabau menggunakan imbuhan “tar-“.

Jika imbuhan tersebut dikonjugatkan dengan perkataan “raso” (rasa), ia masing-masing menjadi “teraso” dan “taraso”.

PERALIHAN BUNYI DARI PROTO-MALAYIK

Proto-Malayik (PM) adalah kajian bahasa purba yang telah melahirkan bahasa moden iaitu Melayu, Iban, Minangkabau dan sebagainya. Untuk pengetahuan, PM adalah anak kepada Proto-Malayo-Polinesia (PMP) di mana PMP adalah anak kepada Proto-Austronesia (PAN).

Contoh perkataan yang terdapat dalam PM adalah *mata, *təlur dan *rambut. Ketiga-tiga perkataan purba itu masing-masing membawa maksud “mata”, “telur” dan “rambut”.

Proto- Malayik: *mata
Bahasa Melayu Negeri Sembilan (BMNS): mato
Bahasa Minangkabau: mato

Proto- Malayik: *təlur
Bahasa Melayu Negeri Sembilan (BMNS): tolo
Bahasa Minangkabau: talua

Proto- Malayik: *rambut
Bahasa Melayu Negeri Sembilan (BMNS): ghambot
Bahasa Minangkabau: rambuik

Daripada contoh di atas:

Perkataan yang berakhir dengan bunyi [a] dalam Proto-Malayik telah berevolusi menjadi [o] dalam Bahasa Melayu Negeri Sembilan dan Bahasa Minangkabau.
Perkataan yang berakhir dengan bunyi [ur] dalam Proto-Malayik telah berevolusi menjadi [o] dalam Bahasa Melayu Negeri Sembilan dan diftong [ua] dalam Bahasa Minangkabau.

Perkataan “rambut” dalam Proto-Malayik telah menjadi “ghambot” dalam Bahasa Melayu Negeri Sembilan, manakala menjadi diftong dalam Bahasa Minangkabau, “rambuik”.

KEBOLEHFAHAMAN BERSAMA

Kebolehfahaman Bersama ataupun dalam bahasa Inggeris “Mutual Intelligibility” secara ringkasnya adalah situasi di mana penutur dapat memahami antara satu sama lain tanpa perlu pelajarinya.

Persoalannya, apakah penutur Bahasa Melayu Negeri Sembilan dan Bahasa Minangkabau dapat faham satu sama lain? Dengan keadaan, mereka tidak mengenali Bahasa Melayu dan Bahasa Indonesia Baku, tidak pernah bertemu dan mereka perlu berbual dengan menggunakan bahasa masing-masing.

Sejujurnya, penulis tiada jawapan untuk soalan tersebut. Harap mereka yang berkenaan dapat memberikan ulasan di dalam ruangan ulasan di bawah.

ANALISIS AYAT

Pertimbangkan ayat berikut. Ayat dalam kedua-dua bahasa tersebut bermaksud “Mereka membaca buku itu pada waktu malam”.

Bahasa Melayu Negeri Sembilan:
Memasing maco buku time malam.

Bahasa Minangkabau:
Baco e buku nin pas malamari.

Berdasarkan ayat di atas,

Kedua-dua bahasa tersebut berakhir dengan frasa penerang. Bahasa Melayu Negeri Sembilan menggunakan frasa “time malam” manakala Minangkabau menggunakan “pas malamari”.

Perkataan “maco” dalam Bahasa Melayu Negeri Sembilan berasal daripada perkataan “membaco”. Bunyi [b] diasimiliasikan dengan bunyi [m] yang berada pada bahagian sebelumnya.

Kedua-dua menggunakan kata nama yang sama iaitu “buku”. Perkataan tersebut berasal daripada Belanda, “boek”.

Bahasa Melayu Negeri Sembilan memilih “time”, manakala “pas” dalam Minangkabau. Perkataan “time” berasal daripada Inggeris, manakala “pas” daripada “salapas”.
Bahasa Minangkabau menggunakan istilah “malamari”. Perkataan berkenaan dipercayai berasal daripada perkataan “malam hari”.

AKHIR KATA

Kesimpulannya, itu adalah artikel tentang perbandingan antara Bahasa Melayu Negeri Sembilan, dan Bahasa Minangkabau. Perlu diingatkan, mereka adalah adik-beradik dengan Johor-Riau yang beribu-bapakan Proto-Malayik

Pada hakikatnya, penulis hendak mengucapkan berbanyak-banyak terima kasih kepada mereka yang membantu dalan menyiapkan artikel ini. Jasa mereka tidak terhitung banyaknya.

Apakah yang penulis terlupa tentang kedua-dua bahasa tersebut? Harap berikan ulasan anda di dalam ruangan ulasan di bawah.

RUJUKAN

Temubual penulis bersama penutur jati Baso Nogoghi dan Baso Minangkabau.

Dewan Bahasa dan Pustaka: Diftong. Dicapai pada 6hb September 2021 dari https://prpm.dbp.gov.my/cari1?keyword=diftong

Dewan Bahasa dan Pustaka: Perbandingan. Dicapai pada 6hb September 2021 dari https://prpm.dbp.gov.my/cari1?keyword=perbandingan

Kamus Besar Bahasa Indonesia: Bahasa. Dicapai pada 6hb September 2021 dari https://kbbi.kemdikbud.go.id/entri/bahasa

Negeri Sembilan Malay at Ethnologue (22nd ed., 2019)

Omniglot: Minangkabau. Dicapai pada 6hb September 2021 dari https://omniglot.com/writing/minangkabau.htm

Dialek Negeri Sembilan dam Dialel Minangkabau. Dicapai pada 6hb September 2021 dari Dialek_Negeri_Sembilan_dan_Dialek_Minangkabau_Morp.pdf